MINISTERU GĦALL-ĠUSTIZZJA, KULTURA U GVERN LOKALI DIRETTORAT GĦAS-SERVIZZI KORPORATTIVI It-tmexxija tad-Direttorat hi magħmula minn Direttur u żewġ Assistenti Diretturi. Id-Direttur hu wkoll chairperson tal-Kumitat tal-Kuntratti Dipartimentali. Matul l-2015, dan il-Kumitat iltaqa' 22 darba li matulhom evalwa 69 tender. Id-Direttur jikkordina wkoll il-Mistoqsijiet Parlamentari li jitolbu informazzjoni li tkun trid tinġabar mill-Ministeru kollu. B'kollox kien hemm 59 Mistoqsija Parlamentari li nħtieġu dan it-tagħrif. L-uffiċċju tad-Direttur jikkordina wkoll mad-dipartimenti/direttorati u entitajiet ir-rikjesti mill- one-stop shop sabiex iċ-ċittadin jinqeda aħjar. Riżorsi Umani Is-sezzjoni tar-Riżorsi Umani hija mmexxija minn Assistent Direttur u tinkludi fiha żewġ uffiċjali eżekuttivi u Manager Support Services li ngħaqdet mas-sezzjoni lejn l-aħħar tas- sena 2015. Din is-sezzjoni hi responsabbli miż-żamma tal-attendenzi, ħlasijiet ta' pagi ta' kull xahar u bonuses, allowances, monitoraġġ u rappurtar ta' sick-leave, kif ukoll li jinżammu rekords tal-ħaddiema kollha li qegħdin ingaġġati fuq kuntratti. Il-kuntratti tan- nies fis-segretarjati privati kif ukoll l-ittri ta' ħatra huma kollha taħt ir-responsabilità ta' din is-sezzjoni. Din it-taqsima toffri sapport lill-Bordijiet tal-Għażla qabel, waqt u wara l-intervisti meta jkun hemm sejħiet għall-applikazzjoni kif ukoll tgħin fir-rapporti u dokumenti. Barra minn hekk, isir monitoraġġ u ċċekkjar ta' applikazzjonijiet tat-Telework, Reduced Hours u Flexi-Time kif ukoll ta' PMPs. Tingħata għajnuna u pariri meta jkunu meħtieġa u mitluba mid- Direttorati, Dipartimenti u 19-il Entità li jaqgħu taħt id-dekasteru tal-MJCL. Jiġu miġbura diversi formoli tad-Dixxiplina mingħand id-dipartimenti u l-entitajiet darbtejn fis-sena. Matul is-sena kien hemm ukoll xi każi ta' assimilazzjoni li kienu jeħtieġu jiġu proċessati; ġew proċessati numru ta' confirmation of appointments u increments. Sar ipproċessar ta' ammont ta' progressions u promotions. B'mod regolari jiġu mitluba numru ta' GP 47s minn uffiċjali fi ħdan il-Ministeru. Sar ukoll xogħol preparattiv għall- introduzzjoni tad-Direttiva 9 li kellha tidħol fis-seħħ fil-bidu tal-2016. Din is-sezzjoni hi ukoll responsabbli mill-ħruġ ta' sejħiet għall-applikazzjoni kemm għad- dipartimenti/direttorati kif ukoll għall-entitajiet. Matul is-sena 2015 inħarġu 20 sejħa għall- applikazzjoni fid-dipartimenti/direttorati u 23 Espressjoni ta' Interess fl-entitajiet. Din is- sezzjoni għandha wkoll ir-responsabbilità tad-Direttorat għar-Restawr billi tieħu ħsieb il- pagi, ħlasijiet ta' allowances u tikkordina xogħol ieħor amministrattiv. Is-sezzjoni tar-Riżorsi Umani bdiet taħdem ukoll fuq it-twaqqif ta' database tal-istaff kollu tal-Ministeru. Finanzi u Amministrazzjoni L-Uffiċċju tal-Finanzi u Amministrazzjoni fi ħdan id-Direttorat huwa responsabbli mill- ippjanar, twettiq u koordinament tal-Budget tal-Ministeru, kif ukoll minn numru ta' xogħlijiet amministrattivi oħra. Din is-sezzjoni hija magħmula minn Assistent Direttur, Manager (Finanzi u Amministrazzjoni), Manager (Procurement and Facilities) u Accounting Support Officer. Żewġ Skrivani oħra jieħdu ħsieb it-Travel, il-Flotta tal-karozzi, ħlasijiet ta' telefonija, kif ukoll sapport ieħor relatat mal-oqsma msemmija hawn fuq. Matul is-sena 2015, dan l-uffiċċju għadda €24,582,000 lid-19-il entità li jaqgħu taħt il- Ministeru, inkluż lill-Awtorità tax-Xandir u lill-Public Broadcasting Services Ltd, imqassma kif muri f'tabella 1. Natura tal-Fondi Kontribuzzjonijiet lill-Entitajiet 12,692,000 Programmi u Inizjattivi Proġetti Kapitali Permezz ta' dawn il-fondi, flimkien ma' Fondi Ewropej taħt il-Programm Operattiv 2007 – 2013 kif ukoll tal-Fondi taħt l-iskema EEA/Norwegian Financial Mechanisms 2009 - 2014 li bejniethom kienu jammontaw għal €12,933,000, setgħu jiġu mwettqa għadd ta' skemi u proġetti mill-Entitajiet fl-oqsma tal-Ġustizzja, Kultura u Gvern Lokali, fosthom: a) Aktar ħidma sabiex Malta ssir Ċentru Internazzjonali tal-Arbitraġġ, b) Aktar ħidma fir-riforma tal-qasam tal-Ġustizzja; c) Ristrutturar fil-Kunsill Malti għall-Arti; d) Aktar investiment għas-suċċess tal-viżjoni Valletta 2018; e) Investiment għall-aktar kollaborazzjoni bejn l-entitajiet; f) Investiment fi proġetti infrastrutturali fosthom fil-Mużew tal-Arti, fil-Villaġġ tal- Karnival, fil-Malta International Contemporary Arts Space u fid-Design Cluster. Minbarra l-iskrutinju neċessarju fit-tqassim tal-fondi, dan l-uffiċċju pprovda direzzjoni fl- infiq tal-istess fondi permezz tal-Procurement Manager li offriet assistenza kontinwa sabiex it-tenders tal-proġetti jkunu skont ir-regolamenti stabbiliti. Biex intlaħaq dan il-għan, ġew organizzati mill-istess Manager korsijiet fis-sistema online tal-Public Procurement, (e- PPS), vetting tas-sejħiet għall-offerti, pariri u linji gwidi, kif ukoll kollaborazzjoni mad- Dipartiment tal-Kuntratti għal dak li hu ġbir ta' informazzjoni skont il-leġizlazzjoni. Dan l-uffiċċju iffaċilita b'mod aktar dirett l-ispejjeż kemm ta' kuljum kif ukoll ta' proġetti li għalihom huma responsabbli d-Dipartimenti/Direttorati li jaqgħu taħt dan il-Ministeru, u li tas-Segretarju huma Permanenti, id-Dipartiment tal-Ġustizzja u d-Direttorat għal Kultura. Uħud minn dawn il- proġetti huma mniżżla f'Tabella 2. tas-Segretarju Parlamentari, l-Uffiċċju l-Uffiċċju Isem tal-Uffiċċju Proġett/i Uffiċċju tas- Segretarju Permanenti Dipartiment tal- Ġustizzja Installazzjoni ta' Pannelli Fotovoltajċi u ta' Lift fill-binja li tinsab fi 30, Triq It-Teżor, Valletta. Vote 7237 – Għajnuna finanzjarja mogħtija lil Kunsilli Lokali biex ikopru parti mill-ispiża għal proġetti. Ħlasijiet lil madwar 50 Legal Aid li ġew ingaġġati sabiex jassistu lil kull min ikollu bżonn għajnuna legali fil-Qorti. Direttorat tal-Kultura Diversi proġetti, inkluż: B'kollox, dan l-uffiċċju pproċessa aktar minn 4,000 transazzjoni matul is-sena 2015. Matul is-sena 2015, saru arranġamenti għal 66 safra uffiċjali li fihom ħadu sehem 102 uffiċjal. Mill-fondi minfuqa fuq dawn is-safriet ġew rikuperati ftit aktar minn €20,000 permezz ta' fondi Ewropej. Barra minn hekk, l-iskrivana inkarigata mit-Travel qed tieħu ħsieb tiġbor informazzjoni mid-Dipartiment tal-Kunsilli Lokali u mill-Qrati tal-Ġustizzja sabiex tiġi assigurata aktar konformità mar-regolamenti stabbiliti. Permezz ta' ingaġġ f'Awwissu ta' Manager, (Finanzi u Amministrazzjoni), issaħħaħ is- settur tar-rappurtaġġ minn dan l-uffiċċju u li permezz tiegħu jista' jsir ippjanar finanzjarju b'mod aktar preċiż. Issaħħaħ ukoll ix-xogħol tat-Travel, kif ukoll inbeda xogħol mill-istess Manager fuq l-inventarju kif ukoll fuq l-implimentazzjoni ta' pjanijiet għas-Saħħa u Sigurtà fid-diversi binjiet li jospitaw l-uffiċini ta' dan il-Ministeru. B'kollaborazzjoni mal-Qrati tal-Ġustizzja, id-Dipartiment għall-Gvern Lokali, l-Uffiċċju tal- Avukat Ġenerali u l-Uffiċċju tan-Nutar tal-Gvern, sar xogħol fuq il-ġbir tal-Arretrati ta' Qligħ ta' dan il-Ministeru. Dan kien sforz sabiex jinġabar aktar dħul li kien dovut fis-sena 2013 jew fis-snin preċedenti. B'kollox, l-Arretrati dovuti tnaqqsu b'€2,104,769, tnaqqis ta' 18.5% mill-ammonti dovuti sal-aħħar tal-2013 hekk kif identifikat fir-rapport tal-Awditur Ġenerali. Sar ukoll xogħol estensiv u koordinament mal-Ministeru kollu fl-ippjanar u l-preżentazzjoni tal-Budget 2016, liema xogħol sarraf f'allokazzjoni ta' ftit aktar minn €102 miljun lil dan il- Ministeru, jew żieda ta' 3.4% fuq is-sena ta' qabel. Dan l-uffiċċju ser jieħu ħsieb b'mod dirett €46.5 miljun, jew 45.5% tal-Budget 2016, filwaqt li ħa jkun qed jikkollabora mal- kumplament tad-Dipartimenti/Direttorati kif ukoll entitajiet fi ħdan il-Ministeru sabiex jiżgura aktar sinerġija u użu korrett u effiċenti tal-fondi allokati. Tul is-sena 2015, dan l-uffiċċju ħadem sabiex jibni l-bażi finanzjarja ta' dan il-Ministeru. Inbnew relazzjonijiet ta' xogħol tajbin mad-Dipartimenti, Direttorati u Entitajiet. Dan ix- xogħol ser ikompli jiġi msaħħaħ tul is-sena 2016 permezz ta' aktar kollaborazzjoni sabiex jiġi żgurat aktar użu effiċjenti ta' fondi sabiex jintlaħqu l-miri stabbiliti permezz tal-miżuri mħabbra fil-baġit u dawk proġettati fil-manifest elettotrali tal-Gvern. QRATI TAL-ĠUSTIZZJA l-pariri meħtiega jagħti s-servizzi u DIRETTORAT TAS-SUPPORT SERVICES Introduzzjoni lill Id-Direttorat Amministrazzjoni tal-Qrati dwar Finanzi, Operat, reklutaġġ ta' impjegati f'kull qasam tal-Qrati u dak kollu relatat mar-Riżorsi Umani. Dan id-Direttorat kien responsabbli li jara li jipprovdi fil-ħin dak neċessarju sabiex is- sezzjonijiet tal-Qrati jkollhom dak kollu neċessarju sabiex jaħdmu b'effiiċjenza u mingħajr xkiel. Id-Direttorat hu amministrat minn Direttur li għandu jassistuh tliett Assistenti Diretturi responsabbli mir-Riżorsi Umani, mill-Finanzi u mill-Operat rispettivament. Ix-xogħol prinċipali li twettaq minn dawn it-tliett sezzjonijiet matul l-2015 hu s-segwenti. SEZZJONI TAR-RIŻORSI UMANI Performance Management L-eżerċizzju annwali li jinġabru l-PMPs tas-sena 2014 ġie ffinalizzat. Il-PMPs għas-sena 2015 kienu preparati għall-Verifika Annwali li saret mill-PAHRO b'suċċess fit-12 ta' Ġunju, 2015 fid- Dipartiment tal-Qrati tal-Ġustizzja. Training u Development Matul is-sena 2015, l-impjegati tal-Qrati tal-Ġustizzja mit-tliet Direttorati kienu inkoraġġiti biex jattendu għall-korsijiet organizzati mis-CDRT. L-impjegati attendew diversi korsijiet, fosthom: Korsijiet tas-CDRT għall-Uffiċjali Eżekuttivi u Uffiċjali Prinċipali ġodda 'Public Relations' 'How to organize and minute Meetings' 'Motivation and Performance' 'Induction training for external recruits' 'Customer Care' 'Procurement Training' 'Taħriġ fil-Lingwa Maltija' 'Writing Skills' 'Respecting Diversity and Mainstreaming' 'Building Self-Esteem' Sar ukoll kors organizzat fit-Training Room tal-Qrati tal-Ġustizzja li kien jikkonsisti f' 'Induction Course' għall-istaff ġdid tal-Qrati tal-Ġustizzja li daħlu fl-aħħar sena u li sar bejn il-31 ta' Awwissu u l-4 ta' Settembru, 2015. Attendenza fl-Università Tliet impjegati tal-Qrati tal-Ġusitzzja bdew it-tieni sena tagħhom fil-kors li jwassal għad- Diploma in Public Administration (DPA). Dan il-kors jipprovdi lil dawn l-impjegati b'opportunità għal edukazzjoni terzjarja. Jiffoka fuq l- abilitajiet li l-uffiċjali għandhom ikollhom sabiex jaqdu d-dmirijiet tagħhom b'mod speċjalizzat, speċjalment fejn jidħlu issues ta' policy, maniġment u deċiżjonijiet. Mili ta' vakanzi matul is-sena 2015 Il-vakanzi fid-Dipartiment ġew identifikati b'mod metikoluż matul is-sena 2015. Ingħatat konsiderazzjoni (a) għall-impjegati kollha li rriżenjaw, ġew trasferiti jew irtiraw matul l-2015; u (b) postijiet jew pożizzjonijiet li saru essenzjali biex id-Dipartiment ikun jista' jiffunzjona b'mod effiċjenti. Sar skrutinju dwar dawn il-vakanzi u ġew pprijorizzati skont il-fondi provduti fl-estimi. Rikjesti ad hoc intbagħtu lill-PAHRO u lis-sezzjoni tal-Capacity Building fil-Ministeru għall-Finanzi. Business and Financial Plans 2016 – 2018 Id-Dipartiment għamel l-eżerċizzju tal-Business and Financial Plans għat-tliet snin 2016-2018. F'dan l-eżerċizzju rajna xi bżonnijiet ser ikollu d-Dipartiment fejn jirrigwarda riżorsi umani għal dawn it-tliet snin, fosthom (a) impjegati li ser jirtiraw f'dan il-perjodu, kif ukoll (b) ingaġġ ta' impjegati ġodda li d-Dipartiment ser ikollu bżonn sabiex jiġu eżegwiti l-proġetti li għandna ppjanati. Sejħiet għall-Applikazzjonijiet Is-sejħiet għall-applikazzjonijiet ġew delegati lill-Kapijiet tad-Dipartimenti/Ministeri li jinsabu elenkati fis-'Second Schedule' tal-'Public Administration Act', skont A.L. 246 tal-2012. Seba' sejħiet għall-applikazzjonijiet ġew ippubblikati mid-Dipartiment tal-Qrati tal-Ġustizzja matul is-sena 2015 li kienu: HR/CJ No.1/2015 - Post ta' Principal Security Officer, datata 2 ta' Marzu, 2015. HR/CJ No. 2/2015 - Pożizzjoni ta' Court Assistant, datata 16 t' April, 2015. HR/CJ No. 3/2015 - Post ta' Chief Marshal, datata 27 ta' April, 2015 (Dipartimentali) HR/CJ No. 4/2015 - Post ta' Marixxall Anzjan, datata 31 ta' Lulju, 2015 (Dipartimentali) HR/CJ No. 5/2015 - Post ta' Purtier, datata 25 ta' Awwissu, 2015 (Dipartimentali) HR/CJ No. 6/2015 - Pożizzjoni ta' Court Assistant, datata 1 t'Ottubru 2015 HR/CJ No. 7/2015 - Post ta' Marixxall datata 6 ta' Novembru, 2015 (Dipartimentali) Reklutaġġ Sar Reklutaġġ ta' dawn l-impjegati ġodda matul din is-sena: 1 I.T. Administrator 1 Assistant Principal mill-Engineering Resources Ltd. (ERL) 1 Ufficjal fi Skala 18 mill-ITS 5 Messaġġiera tal-Qorti 1 Uffiċjal Eżekuttiv (revocation of detailing minn Identity Malta) 2 Skrivani (re-employed) 1 Impjegat tal-ERL Kuntratti ġodda Saru wkoll dawn il-kuntratti: 8 Deputati Reġistraturi 8 Xufiera mal-Membri tal-Ġudikatura IT Administrator 13 Court Attorneys Chairman, Judicial Studies Committee 1 Casual Executive Officer Kuntratti mġedda Ġew ukol imġedda dawn il-kuntatti: 20 part-time Judicial Assistants 14 Deputati Reġistraturi 8 Xufiera mal-Membri tal-Ġudikatura 1 Court Archives Officer 5 Casual Substitute Clerk Contracts for Service Saru wkoll dawn il-Contracts for Service: 2 Legal Advisors 10 Medjaturi Advisor dwar l-Introduzzjoni tal-Information System fil-Qrati tal-Ġustizzja 4 studenti tal-IT għamlu 12-il ġimgħa xogħol taħt l-iskema 'Students Placement Programme'. 4 studenti tal-Università għamlu xogħol matul is-sajf, organizzat mill-Students' Maintenance JANNAR FRAR MARZU APRIL MEJJU ĠUNJU LULJU AWWISSU SETTEMBRU OTTUBRU NOVEMBRU DIĊEMBRU STATISTIKA TAX-XOGĦOL LI TWETTAQ MIS-SEZZJONI TAR-RIŻORSI UMANI FL-2015 SEZZJONI TAL-FINANZI Is-Sezzjoni tal-Finanzi fi ħdan dan id-Direttorat hija responsabbli primarjament mid-dħul mill- Multi u mit-Tariffi imposti skont il-Liġi u dħul ieħor li jaqa' taħt id-dekasteru tad-Direttur /Reġistratur tal-Qrati Ċivili u Tribunali u tad-Direttur/Reġistratur tal-Qrati/Kriminali u Tribunali. Din is-Sezzjoni hija responsabbli wkoll mill-pagamenti tas-salarji tal-impjegati kollha tal-Qrati, pagamenti tax-xiri ta' servizzi, xogħlijiet u provvisti kif ukoll ħlasijiet fuq spejjeż relatati ma' proġetti Kapitali. Tingħata attenzjoni sabiex dawn il-pagamenti jsiru skont ir-Regolamenti Finanzjarji. Pagamenti oħra li jsiru minn din is-Sezzjoni huma direttament relatati mal-Amministrazzjoni tal-Ġustizzja bħal Esperti tal-Qorti, Assistenti Ġudizzjarji, Medjaturi, Avukati tat-Tfal u Tribunali. Matul din is-sena bdew isiru l-pagamenti fuq inizjattivi ġodda fosthom:  proġett pilota fil-Qrati Kriminali tal-Maġistrati fejn iddaħħlet sistema ġdida ta' tqassim ta ċitazzjonijiet mill-privat flok mill-pulizija;  ħatra ta Court Attorneys sabiex jassistu lill-Ġudikanti fil-ħidma tagħhom fl-għoti tas-  pagamenti liċ-Chairperson tal-Bord ta' Rijabilitazzjoni ta' Persuni li nqabdu bid-Droga. Dawn kienu wħud mill-Miżuri Ewlenin li saru matul din is-sena. Rikorrenti Fuq bażi regolari u ta' kull xahar, din it-taqsima Finanzi tibgħat rendikonti finanzjarji lill- Ministeru tal-Finanzi. Dawn ir-rapporti jagħtu indikazzjoni tal-infiq li jkun qed isir fil-parametri tar-Regolamenti Finanzjarji u mal-Att dwar ir-Responsabilita Fiskali. Min-naħa tal-Qorti sar kull sforz sabiex titnaqqas l-ispiża Rikorrenti iżda meta mqabbla mas-sena l-oħra, l-ispiża ta' din is-sena qabżet dik tal-2014 b'€544,217. It-Tabella t'hawn taħt turi l-ispiża Rikorrenti ta' din is-sena mqabbla ma dik tal-2014: Emolumenti Personali Spejjeż t'Operat u Manutenzjoni Programmi u Inizjattivi Emolumenti Personali Minkejja li l-ispiża totali fl-Emolumenti Personali għas-sena 2015 meta mqabbla mas-sena ta' qabel kienet €332,322 iktar, il-bilanċ ta' €398,000 li kien baqa' mill-fondi allokati f'din il- kategorija ġew utilizzati sabiex jitħallsu spejjeż mhux previsti f'kategoriji oħra fil-Vot tal-Qrati. Spejjeż tal-Operat u Manutenzjoni L-ispiża taħt din il-kategorija għas-Sena 2015 kienet ta' €61,638 iktar mis-sena ta' qabel u inqas mill-Estimi Approvati ghas-Sena 2015 b' €12,443. L-akbar spiża taħt din il-kategorija kienet relatata mat-Trasport u mas-Servizzi Kuntrattwali. L-Ispiża fuq Trasport tiżdied hekk kif jiżdiedu l-Ġudikanti għar-raġuni li b'konsegwenza jiżdiedu kirjiet ta' vetturi, pagamenti għal parkeġġ, manutenzjoni tal-vetturi u fjuwil. Fis-Servizzi Kuntrattwali l-akbar nefqa kienet fuq servizzi ta' tindif u ta' sigurtà ġewwa l-Qrati. Dawn iż-żewġ servizzi huma provduti minn kutrattur privat. Ta' min isemmi li l-ispejjeż relatati mas-sigurtà jiżdiedu skont kemm isiru Ġurijiet peress li għal kull ġurnata li jdum il-Ġuri, il-gwardjani jibqgħu għassa sakemm jaġġorna l-Ġuri. Programmi u Inizjattivi Jekk wieħed iqabbel dak li ġie approvat fl-Estimi għas-Sena 2015 mal-ispiża attwali isib li f'din il-kategorija ntefqu €404,993 aktar minn dak appovat. Dan l-ammont addizzjonali għamilna tajjeb għalih minn bilanċi f'kategoriji oħrajn fosthom mill-Kategorija tal-Emolumenti Personali kif ġie spjegat aktar 'il fuq. Din l-ispiza addizzjonai marret kollha sabiex isiru l- pagamenti dovuti f'Line Item 5154 Xhieda, Ġurati u Esperti tal-Qorti. Fil-fatt l-ispiża attwali f'dan il-Line Item kienet ta' €1,430,085 jew €430,085 aktar minn dak provdut fl-Estimi. Din l- ispiża addizzjonali ġiet mitigata minn bilanċi f'kategoriji oħra minn bilanċi fl-Line Items fl- istess kategorija. Minkejja dan l-ammont ta' pagamenti f'Line Item 5154, fl-aħħar tas-sena xorta kien għad baqa' €209,252.19 bħala kredituri, liema pagamenti huma kollha dovuti lill- Esperti tal-Qorti. Spiża kapitali Pagamenti taħt din il-Kategorija saru skont ir-Regolamenti Finanzjarji. Item 7277 - Intefqu €9,619 fuq spiza marbuta ma' problemi strutturali u installazzjoni ta' apparat. Item 7181 - Intefqu €200,532.50 fuq Miżati Professjonali relatati ma' proġetti, l-entratura tal- ġenb tal-Qorti fi Triq Santa Luċija li tinkludi pagament b'retenzjoni lill-kuntrattur, xiri ta' X-Ray Machine u Walk Through Metal Detector, restawr u tiswija tal-bażijiet tal-kolonni tal-entratura prinċipali Amministrazzjoni, Strong Room ġdida għall-esebiti tal-Kriminal, għamara u spejjeż oħra relatati mar-refurbishment ta' diversi sigrieti u spejjez relatati oħra. Item 7357 - Intefqu €164,411,88 Miżati Professjonali relatati ma proġetti, Arkivju ġdid tal- Qorti fil-Furjana (pagament b'retenzjoni), kostruzzjoni ta' kuritur ġdid bejn it-tieni u t-tielet sular (pagament b'retenzjoni), vinyl ġdid għal Awli 5 u 7. fuq spejjeż lill-kuntrattur Dħul Id-dħul mill-ġbir tal-multi u t-tariffi fil-Qorti għal din is-sena kien iktar mis-sena l-oħra b'€85,531. Din it-tabella tindika d-differenzi li kien hemm bejn is-Sena 2015 meta mqabbel mas-Sena 2014. 0253 Multi 0318 Miżati 0345 Miżati ghall-Parteċipazzjoni għal sejħiet t'offerti 0349 Mixxellanji Il-ġbir mill-arretrati dovuti lill-Gvern kien wieħed pożittiv sal-aħħar ta' Diċembru 2015. L- arretrati sas-sena 2013, kif ġie stipulat bil-Liġi tal-Att Fiskali, tnaqqsu b'€2,203,343.44. Dan l-ammont inġabar hekk:  €754,118.26 nġabru fi flus kontanti,  €110,787.93 ġew klassifikati mhux dovuti skont ir-Regolamenti (Regolament 80 tar- Regolamenti Finanzjarji hekk kif emendat permezz t'Avviż Legali 410 tas-Sena 2007) u  €1,346,996.39 kienu multi jew tariffi mhux dovuti jew ġew ikkonvertiti f'ħabs. It-total globali t'arretrati li ġew imnaqqsa matul din is-sena jammonta għal €1,148,482.17. SEZZJONI OPERAT Is-Sezzjoni tal-Operat għandha responsabiltà li tipprovdi assistenza u pariri lid-Direttur (Support Services) rigward a) xiri ta' servizzi, materjali u xogħlijiet skont ir-Regolamenti dwar ix-Xiri Pubbliku, b) tmexxija u koordinazzjoni ta' servizz ta' Sigurtà u servizzi ta' Tindif, (c) attrezzar ta' uffiċini li jiffaċilta l-qadi tad-doveri tal-impjegati tal-Qrati b'mod li ma jxekkilx l-effiċjenza (d) maniġġjar u kontroll tal-istores u s-sezzjoni tal-manutenzjoni (e) tieħu ħsieb is-servizzi li jinkludu IT, telefonija, dawl u ilma u tara li jkunu miżmuma f'kundizzjoni tajba kif wkoll (d) kontroll u tqassim tat-trasport u x-xufiera tad-Dipartiment. Manutenzjoni u Tiswijiet Neċessarji Bħal fis-snin l-imgħoddija is-Sezzjoni tal-Operat reġà kellha għad ġmielu ta' xogħlijiet ta' manutenzjoni u tiswija. Ħafna drabi kellhom isiru interventi fi żmien qasir ħafna sabiex ix- xogħol tal-Qrati jibqa' għaddej mingħajr xkiel. Ma' dawn saru wkoll diversi xogħlijiet ta' tisbiħ ġewwa ħafna uffiċini fejn ġew traslokati mhux inqas minn 14-il Ġudikant. Fil-bidu ta' din is-sena ġie ffirmat ftehim għal Servizz ta' Konsulenza ma' kumpanija ta' Periti. L-għan ta' dan il-ftehim kien sabiex diversi proġetti li kien hemm pjanati jitwettqu fuq medda ta' tliet snin. Ġew iffirmati wkoll ftehim ma' diversi kuntratturi sabiex iwettqu xogħlijiet ta' manutenzjoni regolari u tiswija ta' ħsarat ta' emerġenza fuq: (a) il-makkinarju ta' ħmistax (15) il-lift tal-persuni. Dan barra li jinħarġu regolarment ċertifikati skont ir-Regolamenti tal- Awtorità tas-Saħħa u Sigurtà (b) il-makkinarju ta' żewg liftijiet tal-merkanzija (c) is-sistemi kollha tal-arja kundizzjunata (d) is-sistemi kollha tas-sorvelljanza, (e) is-sistemi ta' alarm u kif ukoll (f) tas-sistema tal-WIFI. Fuq talba tal-Uffiċċju dwar Regolamenti tal-Bini inħargu ċertifikati dwar l-użu tal-energija li jirrigwardaw it-tliet binjiet tal-qorti. Inizjattivi ta'Xiri Fil-bidu tas-sena ġie ffirmat kuntratt għat-trasport tal-ġurati waqt il-qadi tad-doveri tagħhom wara sejħa għall-offerti. Fl-istess perjodu ġiet pubblikata sejħa għall-offerti għal Xogħlijiet ta' Restawr u Tiswija fuq il-bażijiet tal-kolonni ta' l-entratura prinċipali tal-Qrati. Il-kuntratt ġie ffirmat fl-ewwel ġimgħa ta' Ġunju u xogħlijiet kienu lesti fl-aħħar ta' Ottubru. Kif kien pjanat għal din is-sena, sejħiet għall-offerti għal xiri ta' servizzi, materjali u xogħlijiet bdew jiġu ppublikati fuq is-sit elettroniku tad-Dipartment tal-Kuntratti fuq is-sitema magħrufa bħala e- PPS. Dawn is-sejħiet, li saru skont ir-Regolamenti dwar ix-Xiri Pubbliku kienu jinkludu: Offerta għal alterazzjonijiet fl-entratura ta' Triq Santa Lucija 2. Offerta għal Kostruzzjoni ta' Kuritur Intern li jaqsam it-tieni mit-tielet sular tal-Qrati 3. Offerta għall-Akkomodazzjoni għal Ġurati f'Lukanda ta' Erba' Stilel* 4. Offerta għal Kostruzzjoni ta' Awla Ġdida fit-tieni sular minnflok l-eksuffiċċju tal-Prim Imħallef* Offerta għal Provvista ta' sistema elettronika tan-notifiki u tqassim tal-istess notifiki minn kuntrattur privat flok mill-Pulizija. Offerta għal Kostruzzjoni ta' Awla Ġdida fit-tielet sular minflok is-sala tat-Taħriġ. Offerta għal Kostruzzjoni ta' Awla Ġdida fit-tielet sular minlok il-librerija. Offerta għal provista ta' Servizz ta' tindif fil-Binjiet tal-Qorti u għand l-Avukat Ġenerali 9. Offerta għal provista ta' Vetturi għall-użu tal-Ġudikatura 10. Offerta għal Xogħlijiet estensivi ta' tiswijiet struttrali fil-binja li ser tintuża bħala Arkivju tal-Qorti fil-Furjana (Crown Works Ditch) *Dawn iż-żewġ sejħiet kellhom jiġu pubblikati darbtejn minħabba li l-prezz offrut u minħabba nuqqas ta' parteċipazzjoni rispettivament. Intalbet konsulenza u nbeda studju dwar installazzjoni ta' Network, sistema ta' sigurtà ġdida u WIFI li jkopri aktar zoni fil-Bini tal Qorti. Qiegħda titlesta wkoll sejħa għal offerti għal kiri ta' photocopiers li mistennija tiġi pubblikata fil-futur qrib. Xogħlijiet Oħra Is-Sena 2015 kienet sena li fiha rat ħatriet ta' Ġudikanti ġodda. Bħalm ġa ingħad aktar 'il fuq, dan ġab miegħu xogħol li kellu jsir sabiex il-Membri tal-Ġudikatura u staff addett magħhom ikollhom uffiċini adegwati minn fejn ikunu jistgħu jaħdmu b'kumdità. B'kollox saru, xogħlijiet f'erbatax (14) il-uffiċċju. Dan ix-xogħol kien jinkludi: twaħħil ta' partitions tal-ġibs, tikħil, tibjid, xogħol tal-elettriku, tiċrit ta' bibien ġodda u għeluq ta' bibien eżistenti, ċaqliq ta' għamara u ħafna xogħlijet relatati oħra. Inbeda x-xogħol fuq tlett imħażen gewwa l-Ospizio l-Furjana, fejn tlesta ix-xogħol fuq tnejn minnhom filwaqt li t-tielet wieħed jonqos li jsiru xogħlijiet ta' natura strutturali fis-saqaf. xogħol li tlesta kien jinkludi tikħil, kisi u tibjid estensiv, tiswija tal-art, installazjoni ta' sistema tal-elettriku ġdida, provista u installazzjoni ta' xkaffar. Konformi mal-Green Policy tad-Dipartiment inbidlu l-bozoz kollha tas-saqaf tal-entratura tal- Qrati fejn hu stmat li qed tiġi frankata mal-65% tal-enerġija li kienet tintuża qabel. Minħabba l-proġett ta' konnettività fit-tielet sular, l-iStrongroom għall-esebiti tal-Qrati se tiġi traslokata għal post ġdid fil-livell -2. Ix-xogħol kien jinkludi twaqqiġħ ta' ħitan u bini ta' oħrajn ġodda, stallazzjoni ta' travi fejn meħtieġ, kisi, tibjid, xogħol ta' elettriku u provvista ta' xkaffar tal-metall. Sar ukoll xogħol ta' tisbiħ f'erba' Awli fejn ġie mibdul il-kisi bil-linoleum tal-pjattaformi tal- injam li jospitaw it-tribuna u l-bankijiet tal-avukati. Max-xogħol hawn fuq imsemmi ma nistgħux ninsew it-talbiet ta' kuljum għal kwantità kbira ta' xogħlijiet żgħar kif ukoll talbiet li kultant isiru mill-Ministeru u s-Segretarjat. DIRETTORAT QRATI ĊIVILI U TRIBUNALI Introduzzjoni Matul is-sena 2015 twettqu diversi proġetti importanti li jkomplu jtejbu s-servizzi offruti minn dan id-Direttorat, ewlenin fosthom is-simplifikazzjoni ta' miżuri amministrattivi, it-titjib fil-Lecam Online għall-professjoni legali, l-introduzzjoni tas-servizz ta' MyActs għall-pubbliku, il-preżentata u l-ħlas online ta' rikorsi quddiem it-Tribunal ta' Reviżjoni Amministrattiva u t-titjib fis-sistema tal- preżentata online fit-Tribunal għal Talbiet Żgħar. Ġew ukoll maħtura membri ġodda tal- Ġudikatura – l-Imħallef Miriam Hayman u l-Maġistrat Monica Vella – dawn ġew assenjati fil-qrati ċivili. Simplifikazzjoni ta' proċeduri amministrattivi Matul din is-sena, id-direttorat fassal u implimenta numru ta' miżuri intiżi biex inaqqsu l- burokrazijia u jissimplifika proċeduri amministrattivi. Fi Frar ġiet implimentata miżura li permezz tagħha tħaffef il-proċess sabiex wieħed iħallas il-kawtela meta jappella minn kawża. Qabel ma ġiet implimentata din il-miżura, l-appellant kellu jmur fir-Reġistru tal-Qorti biex iġib il-proċess tal- kawża li minnha jkun qed isir l-appell, imbagħad imur fis-Sezzjoni tas-Subbasti biex jimla ċ- Ċedola ta' Depożitu biex permezz tagħha jiddepożita l-ammont tal-kawtela. Wara l-appellant kellu jmur iħallas l-ispejjeż dovuti fir-Reġistru u jerġa' jmur fis-sezzjoni tas-Subbasti biex juri l- irċevuta. Dan il-proċess issa tnaqqas bin-nofs u kulma jkollu jagħmel l-appellant hu li jimla ċ- Ċedola ta' Depożitu fir-Reġistru stess imbagħad kemm jagħmel il-pagament mingħajr il-bżonn li jmur darbtejn fis-Sezzjoni tas-Subbasti. Id-Direttorat flimkien mad-direttorati l-oħra tad-Dipartiment tal-Qrati tal-Ġustizzja pprepara lista dettaljata tas-sezzjonijiet kollha tiegħu bin-numri tat-telefon. Din l-inizjattiva kienet intiża sabiex il-pubbliku jingħata iktar aċċess dirett għall-uffiċjali li jkun jixtieq ikellem mingħajr ma jkollu bżonn jinqeda bil-linja ġenerali li ħafna drabi tkun okkupata minħabba n-numru kbir ta' telefonati li jidħlu kuljum. Dan id-direttorju huwa disponibbli mill-website tal-Ġustizzja. Matul din is-sena, is-servizz tal-Lecam Online lill-Professjoni Legali, li kien mniedi s-sena l-oħra, baqa' jiġi mtejjeb billi ġew introdotti iktar possibiltajiet ta' riċerka u informazzjoni dwar atti u mandati u kif ukoll dwar il-kawżi. B'hekk, Avukati, Nutara u Prokuraturi Legali jistgħu jagħmlu r- riċerki u l-verifiki tagħhom mill-uffiċċju tagħhom, Qed jiġi evitat li l-avukati jkollhom jirrikorru fir- Reġistru tal-Qorti u għalhekk ikun f'pożizzjoni li joffru servizz aħjar lill-klijenti tagħhom anke wara l-ħin li r-Reġistru tal-Qorti jkun magħluq. Il-Professjonisti Legali ngħataw ukoll il-faċilità li jkollhom aċċess għal kull sms u email li jirċievu mill-Qorti inkonnessjoni mal-kawżi li jippatroċinaw. Din tgħinhom iżommu rekord tan-notifiki u digrieti. aċċessibbli mill-website Inkonnessjoni mas-servizz www.justiceservices.gov.mt issa wkoll teżisti l-possibiltà li l-pubbliku jkollu aċċess online għal dawk l-atti li jkunu ġew ippreżentati f'ismu. Meta persuna tkun trid tiċċekkja liema atti tal-Qorti jkunu ġew ippreżentati f'isimha, kull m'għandha tagħmel hu li tilloggja fis-sistema mill-website msemmija bl-eID. B'hekk tkun tista' tara liema atti ġew ippreżentati f'isimha kif spjegat. Din il- faċilità ġdida, MyActs, tiffranka ħafna ħin lill-pubbliku li qabel kellhom jirrikorru fir-Reġistru tal- Qorti biex jiċċekkjaw dwar dawn l-atti u l-partijiet f'kawża jkunu jistgħu jsegwu aħjar il-kawżi tagħhom. Preżentata online fit-Tribunal ta' Reviżjoni Amministrattiva u Tribunal għal Talbiet Żgħar Is-servizzi online komplew jiżdiedu bil-possibilità li Avukat jew Prokuratur Legali jista' jippreżenta u jħallas online r-Rikors Promotur flimkien mad-dokumenti l-oħra li jsaħħu t-talba, quddiem it- Tribunal ta' Reviżjoni Amministrattiva billi jimla eForm aċċessibbli permezz tal-eID. Dan jevita li wieħed jiġi personalment fir-Reġistru tal-Qrati Ċivili biex jippreżenta r-rikors u jagħmel il-ħlas relattiv. B'hekk issa hemm il-possibiltà li jiġu ppreżentati online kemm l-atti konnessi mat- Tribunal għal Talbiet Żgħar kif ukoll dan ir-Rikors Promotur imsemmi. Rigward it-Tribunal għal Talbiet Żgħar, il-mod ta' kif tiftaħ kawża online matul din is-sena sar aktar faċli billi tneħħa l-bżonn tal-użu tal-eID sabiex wieħed jippreżenta t-talba tiegħu quddiem dan it-Tribunal. B'hekk issa kulħadd mill-kumdità ta' daru għandu l-possibiltà li jimla l-Avviż tat- Talba (EFD021) mingħajr l-użu ta' l-eID. Proġett ta' eFees Matul din is-sena kompla jsir xogħol fuq il-proġett tal-eFees li jirrigwarda l-intaxxar tal-kawżi. Kull kawża ċivili tiswa ċertu flus li jkunu dovuti lir-Reġistru tal-Qorti kif ukoll lill-Avukat u Prokuratur Legali li jkunu taw is-servizz tagħhom lill-partijiet f'kawża. Din is-sistema ta' eFees se tagħti l- opportunità li wieħed ikun jaf kemm qed jitħallsu drittijiet fir-Reġistru tal-Qorti. Tlestiet il-parti li ser tintuża mid-deputati reġistraturi sabiex jintaxxaw il-kawżi – dan inpreparazzjoni għal fażi li jmiss li għandha tolqot lill-pubbliku u li ser titħejja matul is-sena d-dieħla. Rimunerazzjoni lill-Ġudikaturi tat-Tribunal għal Talbiet Żgħar ir- Saru diskussjonijiet mal-Ġudikaturi rimunerazzjoni tagħhom. L-emendi fil-liġi dwar ir-rimunerazzjoni ġew fis-seħħ fl-1 ta' April 2015 – Avviż Legali 139 tal-2015. tat-Tribunal għal Talbiet Żgħar sabiex tiżdied Ġbir ta' Statistika għall-Ġudikanti Saru laqgħat regolari ma' membru tal-Ġudikatura sabiex jiġi stabbilit liema informazzjoni trid tinġabar sabiex tingħata statistika aktar realistika dwar kawżi fil-'Justice Scoreboard'. Saru wkoll diskussjonijiet dwar kif għandhom jiġu aħjar identifikati aħjar liema huma l-kawżi pendenti u ċjoe` kemm ilhom pendenti u r-raġuni għaliex, kif ukoll kawża kemm ilha differita għas-sentenza. Fl- istatistika li tiġi ppubblikata kull xahar fuq il-website justiceservices.gov.mt bdejna ndaħħlu l- Clearance Rate u d-Disposition Time tal-kawżi għal kull Qorti. Notifiki ta' Atti Ġudizzjarji Meta jiġi ppreżentat Att Ġudizzjarju li jrid jiġi notifikat lill-parti l-oħra, ġie ssuġġerit li s-sistema għandha tkun li t-tentattiv ta' notifika bil-mezzi kollha li tagħti l-liġi jsiru b'mod awtomatiku u mingħajr ħtieġa ta' rikorsi ulterjuri quddiem il-Qorti. B'hekk jiġu evitati ħafna rikorsi u tul ta' proċeduri. Għal dan il-għan l-emendi legali ġew inkorporati f'abbozz ta' liġi li sal-aħħar ta' din is- sena kien qed jiġi diskuss fil-Parlament. Id-Direttorat matul din is-sena kompla jamministra l-paġni ta' Malta f'dan il-portal li fih informazzjoni utli ħafna dwar is-sistemi ġudizzjarji tal-Istati Membri kollha tal-Unjoni Ewropea. Minn dan il-portal jibbenefikaw kemm il-Professjonisti kif ukoll iċ-ċittadini tal-Unjoni Ewropea peress li huwa aċċessibbli għal kulħadd L-Arkivju tal-Qorti u l-Librerija Matul din is-sena ġiet miġbura l-informazzjoni rigward l-atti li jinsabu fid-diversi sezzjonijiet tal- arkivju. L-atti nnifishom ġew organizzati aħjar u ħafna minnhom ġew trasferiti f'arkivji ġodda. Rigward il-librerija, ġew implimentati numru ta' regoli biex tiffunzjona aħjar u ttejbet is-sistema ta' kif il-kotba jiġu mislufa u ritornati. Id-Direttorat ta l-opportunità lil numru ta' studenti mill-iskejjel sekondarji li huma interessati fil- Professjoni Legali li jaraw kif taħdem is-Sistema Ġudizzjarja billi għamlu żjajjar fid-diversi sezzjonijiet tad-Direttorat u attendew għas-seduti kemm tal-Qrati Superjuri kif ukoll fil-Qorti tal- Maġistrati. Ġbir ta' drittijiet tar-Reġistru Matul is-sena 2015, saru 120 Mandat ta' Sekwestru mir-Reġistratur. L-ammont totali miġbur minn dawn il-Mandati huwa ta' €57,481.40. It-total ta' ittri uffiċjali għall-pagamenti ta' drittijiet tar- Reġistru huwa ta' 340. Kien hemm sitt kawżi deċiżi li fihom ir-Reġistratur kien parti. Statistika – Kawżi, Mandati u Atti oħrajn ippreżentati fir-Reġistri tal-Qorti Ċivili It-tabelli li ġejjin juru: Tabella 1 - kawżi, mandati u atti oħrajn li ġew ippreżentati fir-Reġistri tal-Qrati Ċivili f'Malta kif ukoll id-differenza bejn in-numru ta' kawżi, mandati u atti oħrajn ippreżentati fl-2014 u l-2015. Tabella 2 – in-numru ta' kawżi introdotti, terminati u pendenti għas-snin 2005 sa 2015. Tabella 1 KAWŻI, MANDATI U ATTI OĦRAJN LI ĠEW IPPREŻENTATI FIR-REĠISTRI TAL-QRATI ĊIVILI Kawżi Ittri Uffiċjali Superjuri (Cit. + Kost) Sezzjoni Familja (Cit.) Inferjuri (Avv.) Talbiet Żgħar (Talb) Reviżjoni Amministrattiva. Superjuri Qorti tal-Familja Inferjuri Superjuri Qorti tal-Familja Inferjuri Superjuri Qorti tal-Familja Inferjuri Superjuri Qorti tal-Familja Inferjuri Qorti tal-Familja Sezzjoni Ittri Uffiċjali (Kambjali) Superjuri Inferjuri Ittri Uffiċjali (Art.166A tal- Kap. 12) Superjuri Inferjuri Notifiki ta' Atti bil- Purtier Notifiki ta' Atti bil- Posta Ittri Medjazzjoni Noti Medjazzjoni Rikorsi Ġenerali Riċerki Obligazzjonijiet Ipoteki Bejgħ b'Subbasta Ċedoli ta' Depożitu Ġurisdizzjoni Volontarja Qorti ta' Reviżjoni tal- Atti Notarili Kostituzzjonali Appell Superjuri Appell (Inferjuri) Prim Awla tal- Qorti Ċivili Qorti Ċivili (Sezzjoni Familja) Qorti tal- Maġistrati (Civili) Tribunal ta' Reviżjoni Amministrattiva Bord tal- Arbitraġġ dwar Artijiet Bord li Jirregola l-Kera Bord dwar il- Kontroll tal-Kiri tar-Raba' Tribunal għal Talbiet Żgħar DIRETTORAT TAL-QRATI U TRIBUNALI KRIMINALI Proġett Pilota dwar notifiki tal-akkużati u xhieda fi proċeduri sommarji F'Settembru 2014 ġie introdott proġett pilota sabiex tiżdied l-effiċjenza fil-proċeduri kriminali. Dan kien pass biex jigu simplifikati l-proċeduri użati mill-qrati kriminali. Il-pubbliku spiss jilmenta dwar il-fatt li jkun imħarrek bħala xhud u jispiċċa jitla' l-qorti għalxejn minħabba li l- imputat ma jkunx ġie notifikat mill-Pulizija u anke minħabba li każ idum ikarkar snin twal qabel ma tingħata s-sentenza. Bis-saħħa ta' dan il-proġett ser jitnaqqas l-inkonvenjent lill- pubbliku u jitħaffef il-proċess ta' ġustizzja. L-għan ta' dan il-proġett hu li nżidu l-effiċjenza fil-proċeduri kriminali. Bħalissa kemm l- akkużat kif ukoll ix-xhieda jiġu notifikati mill-pulizija u jkun hemm drabi fejn l-akkużat ma jkunx notifikat imma x-xhieda jkunu notifikati għas-seduta bir-riżultat li dawn tal-aħħar jitilgħu l-qorti għalxejn. Dan jirriżulta f'ħafna ħela ta' ħin u ġranet ta' leave moħlija għal dawk in-nies li jkunu ġew għas-seduta għalxejn. B'din is-sistema l-pulizija jgħaddu t-taħrika lil kumpanija li qed tieħu ħsieb dan il-proġett pilota li min-naħa tagħhom jinnotifikaw lix-xhieda jekk l-akkużat ikun ġie notifikat biex b'hekk jitnaqqas l-inkonvenjent għal pubbliku. Kollox ikun kompjuterizzat u l-ġudikant ikun jaf minn qabel liema kawżi ser ikunu jistgħu jinstemgħu u liema le. Din hija sistema li diġà ilha tintuża fit-Tribunali u hija sistema prattika u effiċjenti. L-akkużat jiġi notifikat darba għax wara din jiġi notifikat fl-awla stess u jekk imbagħad ma jidhirx jiġi misjub ħati ta' disprezz lejn il-qorti u jeħel multa. Din is-sistema bdiet tintuża f'Settembru 2014 għas-seduti tat-traffiku. Kien hemm ħafna xogħol xi jsir qabel ma bdew is-seduti u sar ukoll ħafna xoghol wara biex dejjem tigi mtejba s-sistema l-ġdida. Kif kien maħsub u mill-istatistika li ħarġet irriżulta li din is-sistema kienet suċċess u l-pubbliku kien qed jiġi moqdi aħjar. Kien għalhekk li ġie deċiż li nestendu dan il-proġett pilota għal awla oħra fejn il-każijiet li jinstemgħu huma ta' natura aktar urġenti u li jolqtu n-nukleu tal- familja aktar mill-viċin. B'hekk f'Ġunju 2015 dan il-proġett ġie estiż għal qorti tal-familja fejn jinstemgħu kawżi ta' natura kriminali. Hawnhekk ukoll jidher li minn mindu beda l-proġett hemm stampa aktar pożittiva. B'riżultat ta' dan, lejn l-aħħar kwart tas-sena 2015 ħareġ tender sabiex dan il-proġett ikun jista' jiġi provdut fl-awli l-oħra tal-qrati kriminali ħalli nkomplu bil-pjan tagħna ta' aktar effiċjenza u ħeffa fil-kawżi kriminali. Uffiċċju għall-Irkupru tal-Assi Matul din is-sena kien hemm 89 ordni ta' friżar tal-assi mill-qrati. Dan ifisser li, apparti li tali ordni trid tiġi ppubblikata fuq il-Gazzetta tal-Gvern, irid jiġi mħejji rapport tal-assi ta' kull individwu li l-assi tiegħu jiġu friżati. Sabiex tinkiseb l-informazzjoni meħtieġa rigward l-assi tal-individwu, iridu jintbagħtu 735 ittra permezz tal-posta elettronika, fejn di fatti jiġu infurmati 1,293 entità permezz ta' dawn l-ittri. Ir-raġuni ta' dan hija li effettivament hemm persuni li jirrispondu għal iktar minn kumpanija waħda. Wara li jirċievu l-ittri mibgħuta mingħand l- Uffiċċju għall-Irkupru tal-Assi l-kumpaniji huma mitluba li jagħmlu l-istħarriġ tagħhom rigward il-persuna li għandha l-assi friżati u jipprovdu rendikont tal-assi permezz tal-posta elettronika sabiex l-uffiċċju jkun jista' jaħdem fuq ir-rapport u jirppreżentah quddiem il-Qorti kemm jista' jkun malajr. Id-database ta' kumpaniji, banek etċ li għandha l-Asset Management Unit (AMU) tiġi aġġornata kontinwament biex tinkludi kumpaniji ġodda jew oħrajn li jkunu ġew likwidati. B'hekk kull rapport juri, kemm jista' jkun, stampa ċara tal-assi tal-akkużat. Din is-sena kellna studenti mill-MCAST li bnew database tal-ordnijiet tal-iffriżar tal-assi li daħlu f'dawn l-aħħar snin kemm għall-informazzjoni tagħna kif ukoll għal xi verifiki li jkunu jridu jagħmlu entitajiet oħra. Database tal-proċessi miżmuma fl-arkivji tal-Qrati Kriminali Matul is-sajf tal-2015 kellna żewġ studenti mill-MCAST li kienu qed jgħinuna f'ċerti proġetti li kellna. Wieħed minn dawn il-proġetti kien database tal-proċessi kollha li huma miżmuma fl- arkivji tal-Qrati Kriminali. Dawn il-proċessi jinkludu Eċċezzjonijiet Preliminari, Appelli minn Eċċezzjonijiet Preliminari, Ġurijiet, Appelli Superjuri u kif ukoll Appelli Inferjuri li jmorru lura sal-1888. Distruzzjoni ta' Khat u drogi oħra Id-distruzzjoni ta' sustanzi illegali huwa proċess kontinwu li jieħu ħafna ħin minħabba preparamenti u permessi meħtieġa sabiex tkun tista' ssir tali distruzzjoni. Meta jiġu deċizi kawżi tad-droga u l-qorti tordna d-distruzzjoni, l-uffiċjali inkariġati mill-esebiti jaraw li din issir biex b'hekk neħilsu minn sustanzi perikolużi u fl-istess ħin nagħmlu spazju għal aktar esebiti li kontinwament jispiċċaw fl-istrong rooms tagħna. Tkompla x-xogħol tad-distruzzjoni tal-Khat li dwarha jkun hemm numru ta' inkjesti. Din normalment tinġieb il-Qorti ġewwa bagalji tal-ivjaġġar u hija droga li trid tiġi distrutta malajr peress li ġġib ħafna ntejjen u insetti magħha. Għalhekk ikunu jridu jsiru rikorsi sabiex il- maġistrat inkwirenti jawtorizza d-distruzzjoni tagħha minħabba raġunijiet ta' iġjene u spazju. Kif din tiġi distrutta jsir proċess verbal li jiddeskrivi d-distruzzjoni sabiex jiġi inserit fil-proċess relattiv. Database tal-esebiti fil-Qrati Kriminali Id-database li ġie mħejji mill-uffiċjal li jieħu ħsieb dawn l-esebiti qed jibqa' jiġi aġġornat biex b'hekk ikun hemm rendikont ta' kemm kien hemm esebiti preżentati matul is-snin, xi jkun ġie mogħti lura minnhom u xi jkun ġie konfiskat favur il-Gvern ta' Malta. Matul is-sena 2015 tkompla l-eżerċizzju fejn jiġu identifikati flus jew b'denominazzjoni ta' Lira Maltija jew ta' denominazzjoni barranija fejn dawn, wara li ssir talba lil Qorti, jiġu depożitati fil-Bank Ċentrali ta' Malta u wara jiġu depożitati l-Qorti permezz ta' ċedola ta' depożitu. Skeda A – Oġġetti ta' Valur SENA Depożitati Meħuda Meqruda Ewro* Flus konvertiti minn LM għal €* Flus Konfiskati favur il- Gvern ta' Malta Flus konvertiti minn flus barranin oħra għal €* *Dawn il-flus ġew depożitati ġewwa l-Bank Ċentrali ta' Malta u ppreżentati l-Qorti permezz ta' ċedola ta' depożitu. Distruzzjoni tal-Esebiti li l-Valur tagħhom naqas biż-żmien Apparti drogi u flus, hemm ukoll esebiti li tilfu l-valur tagħhom matul iż-żmien bħal ġojjelli finti u l-mowbajls. Ikun hemm każijiet fejn fis-sentenza ma ssir ebda referenza jew indikazzjoni x'għandu jsir mill-esebiti msemmija. F'dawn il-każijiet ikun neċessarju li jsiru r-rikorsi appositi quddiem il-Maġistrat jew l-Imħallef li jkun ta s-sentenza biex ikun hemm l-awtorizzazzjoni sabiex l-oġġetti jiġu jew meqruda jew mibjugħa skont il-każ. Sezzjoni ta' Esebiti ta' valur Il-proġett li kien inbeda sabiex jiġu rranġati l-istrongrooms tal-esebiti ta' valur tkompla matul din is-sena biex ikun hemm dejjem stampa ċara ta' x'hemm esebiti ta' valur. Din is-sena nbeda proġett fejn ġie identifikat post ieħor akbar sabiex jiġi konvertit fi strongroom kbira li tkun tista' tintuża minflok iż-żewġ strongrooms li għandna bħalissa. Ix- xogħol ta' kostruzzjoni tlesta u issa baqa' li jsir l-ixkaffar, tiġi installata l-alarm, jitwaħħlu l- kameras u jitwaħħal il-bieb speċjali li jagħti għal din il-kamra. Kif ikun lest dan ix-xogħol ikun jista' jiġi trasferit kollox biex b'hekk ikollna l-esebiti ta' valur kollha miġbura f'post wieħed. Sezzjoni ta' Esebiti Din is-sezzjoni tal-esebiti żżomm għandha kull tip ta' esebiti għajr droga u affarijiet prezzjużi bħal deheb u flus kontanti. Għal din ir-raguni kull sena naraw ammont kbir ta' affarijiet li jispiċċaw f'din is-sezzjoni. Apparti li jkun hemm oġġetti esebiti waqt xi kawża jkun hemm oġġetti oħra li jinġiebu bħala esebiti f'inkjesti. Dan it-tip ta' esebiti jistgħu jkunu riżultat ta' nies barranin li jkunu ġew għal btala ġewwa Malta u jmutu mewta naturali. L-oġġetti personali li jkunu ġabu magħhom Malta jispiċċaw f'din is-sezzjoni sakemm il-familjari tal- mejjet jagħmlu talba lill-Maġistrat Inkwirenti sabiex l-oġġetti jiġu rilaxxati lilhom. Hemm każijiet pero` li din it-talba ma ssirx u din is-sena, wara li rajna li hemm numru kbir ta' bagalji mimlija b'effetti personali ta' nies li mietu Malta u li ħwejjeġ tagħhom ma ġie għalihom ħadd, ir-Reġistratur, wara li kkonsulta mal-uffiċċju tal-Avukat Generali, għamel talba sabiex ikun jista' jiddisponi minn dawn l-oġġetti. Fejn it-talba ntlaqet l-oġġetti ġew distrutti u b'hekk ġie mbattal aktar spazju. Ċedoli ta' Depozitu L-għan ta' dan il-proġett huwa li jitnaqqas l-ammont ta' flus li jkunu ġew esebiti u jiġu depożitati l-Bank Ċentrali f'kontanti minn ġol-kmamar imsaħħin. L-uffiċjal inkariġat mill-esebiti flimkien ma' assistent reġistratur, minħabba l-ammont sostanzjali ta' flus, komplew jgħoddu l- flus u jippreżentaw ir-rikorsi quddiem il-Qorti rilevanti għal digriet. L-eżerċizzju ma jinvolvix flus Maltin u Ewro biss imma wkoll muniti barranin. L-ekwivalenti tal-flus barranin huma trasferiti u konvertiti f'ewro permezz ta' ċedola ta' depożitu fil-Bank Ċentrali. L-ammont li ġie depożitat fil-Bank Ċentrali permezz ta' ċedoli ta' depożitu huwa ta' €174,614.64 Rapport dwar droga Kull sitt xhur (Jannar sa Ġunju u Lulju sa Diċembru) jiġi mħejji rapport ta' kawżi tad-droga li kienu ġew deċiżi f'dawk iż-żewġ perjodi. Dan ir-rapport huwa rikjest mill-Unjoni Ewropea peress li jiġu ppubblikati rapporti fuq l-użu u t-tip ta' droga u x'sentenzi ngħataw minn kull membru stat. Huwa rapport kumpless li jinkludi fih l-età, is-sess, nazzjonalità tal-akkużat, it- tip ta' droga, jekk instabx ħati jew le, x'weħel (eż. jekk hux priġunerija, multa, spejjeż perizja u l-ammonti ta' dawn l-aħħar tnejn) u jekk is-sentenza ġietx appellata jew le. Din l- informazzjoni tingħata fl-isfond ta' data protection fejn l-identità ta' kull individwu tibqa' kunfidenzjali. Laqgħa tal-Bord tal-Ġurati Matul ix-xahar ta' Lulju r-reġistratur iffissa żewġ laqgħat tal-bord tal-ġurati sabiex jiġu preparati l-listi tal-ġurati li għandhom jiġu ppubblikati sal-aħħar t'Awwissu. Għal din il-laqgħa jkun hemm preżenti Maġistrat, id-Deputat Kummissarju, l-Assistent Avukat Ġenerali, il- President tal-Kamra tal-Prokuraturi, il-President tal-Kamra tal-Avukati, kif ukoll wieħed mid- deputati reġistraturi tal-Qorti Kriminali. Madwar 2000 ġurat ġdid ġew inseriti fil-lista tal-ġurati tal-2016. Il-Bord eleva wkoll numru ta' ġurati ordinarji għal pożizzjoni ta' prim ġurati, kif ukoll approva l- kanċellazzjoni ta' dawk il-ġurati li għalqu l-hamsa u sittin sena, dawk li mietu, kif ukoll dawk li nfetħet kawża kriminali fil-konfront tagħhom. Matul il-laqgħa, il-bord ikkonferma d-deċizjoni li kien ħa fis-snin ta' qabel fejn il-lista ma baqgħetx tiġi spezzjonata mill-Pulizija, pero` minflok, tiġi iċċekjata biss il-lista tax-xahar. Kull xahar, il-lista tintbagħat lill-kummissarju tal-pulizija sabiex din tiġi verifikata mal-uffiċċju tal- kondotti u dawk li ma jkollhomx kondotta nadifa ma jitħallewx iservu bħala ġurati. Ġbir ta' Multi Il-ġbir tal-multi huwa proċess kontinwu s-sena kollha. Multi jiġu imposti jew minħabba disprezz lejn il-qorti meta bniedem li jkun imħarrek ma jiġix jew inkella meta persuna tinstab ħatja u tiġi kkundannata li tħallas multa. Dawn mhux dejjem jiġu mħallsa u għalhekk ikun irid isir rikors quddiem dik il-qorti li tkun tat il-multa sabiex din tiġi kkonvertita fi priġunerija. It- ticket għal ħabs jiġi mibgħut lil Pulizija sabiex dawn imbagħad jiġbru lil persuna li pero`, dejjem għandha l-għażla li tħallas l-ammont sħiħ sabiex ma tmurx il-ħabs. Matul l-2015 ir-Reġistratur ippreżenta 1044 ir-rikors sabiex multi li ma ġewx imħallsa jiġu konvertiti fi priġunerija. Matul l-istess sena ġew ikkonvertiti 1567 multa fi priġunerija. Dawn il-konverzjonijiet jintbagħtu lil Pulizija sabiex jiġu eżegwiti. Matul is-sena 2015 ġew inflitti 171 multa fil-Qrati Kriminali għal total ta' €746,033.21. Minn dawn €301,909.94 ġew konvertiti fi prigunerija, €70,627.87 ġew appellati, €2,397.69 ġew kanċellati u €75,195.67 ġew imħallsa. Fil-Qrati tal-Maġistrati bħala Qrati ta' Ġudikatura Kriminali ġew inflitti 3660 multa għal total ta' €3,047,253.03. Minn dawn €665,608.83 ġew konvertiti fi priġunerija, €465,739.42 ġew appellati, €47,776.33 ġew revokati/kanċellati u €654,655.94 ġew imħallsa. Mill-arretrati dovuti lill-Qrati Kriminali nġabru €133,081.36 filwaqt li ġew revokati, kanċellati jew konvertiti fi priġunerija l-ammont ta' €1,360,704.11 u kien hemm €337,454.33 f'accruals ġodda. Mill-arretrati dovuti lill-Qrati tal-Maġistrati ġew miġbura €914,620.00 filwaqt li ġew kanċellati, revokati jew konvertiti fi priġunerija l-ammont ta' 192,780.93 u kien hemm accruals ġodda ta' €1,315,144.86. L-ammont globali ta' multi li ġew written off kien ta' €94,207.18. Bħala total, matul is-sena 2015, l-arretrati ġew imnaqqsa bl-ammont ta' €1,042,794.39. It-tabella t'hawn taħt turi l-ammont ta' multi miġbura xahar b'xahar u sena b'sena mill- 2011 sal-2015: DIĊEMBRU Interpretazzjoni u Traduzzjoni ta' Proċeduri Kriminali F'Ottubru 2013 kienet daħlet fis-seħħ direttiva tal-EU dwar id-dritt għal interpretazzjoni u traduzzjoni legali f'każijiet fejn l-akkużat ikun barrani. F'Marzu 2014 daħal fis-seħħ Att IV tal-2014 sabiex din id-direttiva tiġi inkluża fil-Kodiċi Kriminali. Bħala preparament għal din, id-Direttorat tal-Kriminal kien għamel eżeċizzju sabiex jipprepara lista ta' Interpreti u Tradutturi li ġiet imtellgħa fuq il-websajt tal-Ministeru. Matul din is-sena l-lista ta' Interpreti u Tradutturi li hemm fuq il-websajt tal-Ministeru baqgħet tiġi aġġornata skont il-ħtieġa. Matul din is-sena d-Direttorat tal-Kriminal irċieva ħamsa u tletin (35) ittra rogatorja mingħand id-Diviżjoni Internazzjonali ta' Koperazzjoni fi Kwistjonijiet Kriminali. Dawn ġew mgħoddija liż-żewġ Maġistrati li jisimgħu dawn il-każi. Pubblikazzjonijiet fil-Gazzetta tal-Gvern Ġew ippubblikati minn dan id-direttorat 13-il ordni ta' interdizzjoniji jew revoki tagħhom li kienu ngħataw lil persuni li kienu nstabu ħatja mill-Qrati Kriminali. Il-Kummissarju Elettorali jiġi wkoll notifikat sabiex ikun jista' jieħu l-passi neċessarji min-naħa tiegħu. Mistoqsijiet Online Waħda mid-dmirijiet tad-direttorat tal-Kriminal hija li jirrispondi l-mistoqsijiet imressqin mill- pubbliku li għandhom x'jaqsmu mal-Kriminal. Dawn jiġu mwieġba permezz ta' email u l- ammont ta' mistoqsijiet mill-bidu tas-sena huwa wieħed sostanzjali mhux biss għall-ammont iżda wkoll għal fatt li l-pubbliku jkompli jressaq l-mistoqsijiet tiegħu personalment u li ħafna drabi l-kjarifiki li jkun qed jitlob ikunu jinvolvu riċerka u ma tinvolvix tweġiba ta' dak il-ħin stess. Sentenzi mogħtija fil-konfront ta' barranin Fuq talba tal-Avukat Ġenerali, kopja tas-sentenzi kollha mogħtija fil-konfront ta' barranin jinġabru u jinżammu għal referenza futura. Ingaġġar ta' Court Assistants Fl-2015 ħarġu żewġ sejħiet għal Court Assistants biex inkomplu nsaħħu it-tims li jgħinu lil kull ġudikant. Meta jkun hemm applikazzjonijiet ta' din ix-xorta jiġi ffurmat bord sabiex jeżamina l- applikazzjonijiet kollha ħalli jara min minnhom huwa eliġibbli jew le. Dan il-bord ikun kompost minn tliet persuni, Chairperson li jkun wieħed mill-impjegati tal-Qorti u żewġ membri oħra li jkunu ħaddiema tal-Gvern li jkunu rtirati. Wieħed mill-Assistenti Registraturi ġewwa d-direttorat tal-Kriminal ġie nominat għal dawn iż- żewġ bordijiet bħala ċ-Chairperson. Fl-ewwel sejħa li kien hemm applikaw ħdax–il persuna pero` wara li l-bord fela b'reqqa l- applikazzjonijiet kollha rriżulta li persuna waħda biss kienet eliġibbli. L-interview sar fil-25 ta' Ġunju, 2015 u r-rapport fejn ġie konkluż li din il-persuna għaddiet tlesta u ġie ppreżentat. Meta reġgħet infetħet is-sejħa kien hemm sittax–il applikant li wera interess għal din il- pożizzjoni pero` wara li l-bord eżamina l-applikazzjonijiet b'reqqa kien hemm biss seba' persuni li kienu eliġibbli għal interview. L-interviews inżammu bejn l-10 u l-14 ta' Diċembru, 2015 u r-riżultat kien li l-applikanti eliġibbli għaddew kollha. Ir-rapport finali ġie preżentat fis- 16 ta' Diċembru, 2015 . Sejħa għal Purtiera Din is-sena ħarġet ukoll sejħa għal purtiera ġodda ġewwa l-qrati. Bħal applikazzjonijiet oħra jiġi ffurmat bord li jkun biex jġħarbel l-applikazzjonijiet kollha ħalli jara min minnhom huwa eliġibbli jew le. Dan il-bord ikun kompost minn tliet persuni, Chairperson li jkun wieħed mill- impjegati tal-Qorti u żewġ membri oħra li jkunu ħaddiema tal-Gvern li jkunu rtirati. Ġie nominat bħala Chairperson wieħed mill-Assistenti reġistraturi li jaħdem fid-Direttorat tal- Kriminal. Fis-sejħa li saret fil 25 ta' Awwissu 2015, applikaw sitt persuni għal dan il-post. Il-Bord analizza l-applikazzjonijiet kollha bir-reqqa u rriżulta li kien hemm tliet persuni li ma kinux eliġibbli u dawn ġew infurmati b'dan. Tlieta oħra resqu għal interview u ġew magħżula għal post peress li kien hemm post għal-erba' purtiera. Ir-rapport relattiv ingħata lid-Direttur Ġenerali. Ħatra ta' Ġudikanti ġodda Din is-sena il-Maġistrati Miriam Hayman u Giovanni Grixti ġew elevati għal Imħallfin u minflokhom ġew maħtura żewġ Maġistrati ġodda, u ċioe` l-Maġistrat Joe Mifsud u l-Maġistrat Monica Vella. Il-Prim Imħallef għamel xi tibdiliet fl-assenjazzjonijiet fejn ix-xogħol li kienet tagħmel il-Maġistrat Hayman ħadu f'idejh il-Maġistrat Neville Camilleri li xogħlu, kemm dak fil-Qrati ta' Malta kif ukoll dak fil-Qrati t'Għawdex, ġew f'idejn il-Maġistrat Joe Mifsud. Ix- xogħol li kien jagħmel il-Magistrat Giovanni Grixti, kemm dak Kriminali kif ukoll dak Ċivili, mar għand il-Maġistrat Monica Vella. Fil-kamp kriminali l-Imħallef Edwina Grima ngħatat l-Appelli Kriminali Inferjuri kif ukoll il-ġurijiet u l-Imħallef Giovanni Grixti ngħata l-Appelli Kriminali Inferjuri. Saru l-arranġamenti neċessarji sabiex dawn it-tibdiliet jiġu riflessi fuq is-sistema kompjuterizzata tal-qrati u sabiex jiġu notifikati l-awtoritajiet konċernati. L-irtirar tal-Maġistrat Carol Peralta F'Awwissu 2015 irtira l-Maġistrat Carol Peralta. F'Ottubru Dr Donatella Frendo Dimeċh ġiet nominata bħala Maġistrat u ġiet assenjata x-xogħol kollu li kellu qabel il-Maġistrat Peralta. Bħalma jsir is-soltu saru l-arranġamenti neċessarji sabiex dawn it-tibdiliet jiġu riflessi fuq is- sistema kompjuterizzata tal-qrati u sabiex jiġu notifikati l-awtoritajiet konċernati. Vittmi ta' reati Din is-sena tkomplew il-laqgħat bejn l-entitajiet konċernati sabiex jiġu finalizzati it-taħditiet dwar id-Direttiva 2012/29/EU li tistabbilizza standards minimi dwar id-drittijiet, appoġġ u protezzjoni għal vittmi ta' reati. Ġew diskussi diversi punti bħall-fatt li l-Pulizija kienu qed jieħdu ħsieb li jlestu kamra qed apposta fejn jistgħu jinstemgħu l-vittmi taħt l-età. Ġie diskuss l-involviment importanti tal-psikoloġisti u fejn għandu jitqassam il-fuljett li qed jitlesta ħalli l- vittimi jkunu infurmati bid-drittijiet tagħhom. Skenjar ta' proċessi Din is-sena ġiet introdotta sistema ta' skenjar ta' proċessi ta' kawżi li jkunu waslu għal ġuri. B'dan il-mod il-proċess jiġi skenjat kollu minflok ma jittieħdu fotokopji u l-partijiet involuti fil- kawża jingħataw kopja tal-proċess fuq ĊD. B'dan il-mod qed jiġu ffrankati ħafna ħin u fotokopji żejda. REĠISTRU – ĠURISDIZZJONI TA' QRATI KRIMINALI Reġistru – One Stop Shop Matul is-sena 2015 ġew ippreżentati fir-Reġistru tal-Qrati Kriminali dawn l-atti: Atti ppreżentati mill-Pulizija Noti ta' Sottomissjonijiet Noti t'Osservazzjoni Ippreżentati mir-Reġistratur Rikorsi għal konverzjoni ta' multi Ippreżentati mill-Uffiċċju tal- Probation: Oħrajn Ippreżentati mill-Avukat Generali Noti ta' Sottomissjonijiet Noti t'Osservazzjonijiet Rikorsi - Ġurati Ippreżentati mill-Avukati u mill- Pubbliku Dħul (fejn applikabbli) Ċedoli ta' Depożitu Rikorsi ta' Ġurati Noti ta' Sottomissjonijiet Noti t'Osservazzjonijiet Kopji Legali Fotokopji Flus ikkonfiskati favur il-Gvern ta' Malta Permessi tal-ħabs L-Annex tar-Reġistru Din is-sena fl-Annex tar-Reġistru daħlu: Żbanki minn ċedoli ta' depożitu Rapporti tal-Pulizija Rapporti addizzjonali tal-Pulizija Proċessi Verbali, Proċessi u Rikorsi għall-Avukat Ġenerali Proċessi Verbali, Proċessi u risposti mingħand l-Avukat Ġenerali Sentenzi Sospiżi – Qrati tal-Maġistrati Sentenzi ta' iżjed minn sena priġunerija – Qrati tal-Maġistrati Sentenzi Sospiżi – Qrati Kriminali Sentenzi ta' iżjed minn sena priġunerija – Qrati Kriminali Iż-żewġ deputati reġistraturi li jaħdmu fl-Annex tar-Reġistru taħt is-supervizjoni tar- Reġistratur komplew bil-ħidma tagħhom fejn jassessaw il-miżati u l-ispejjeż tal-esperti tal- Qrati. Din is-sena l-ispiża għal dawn l-esperti telgħet għal €1,376,980.67. Każi Introdotti u Pendenti matul is-sena 2015 Qrati Inferjuri  Dan ħu x-xogħol li sar mil-Qrati tal-Maġistrati bħala Qrati ta' Ġudikatura Kriminali matul is-sena l-2015: DIĊEMBRU 2014 DIĊEMBRU 2015 Kawzi Sommarji Kumpilazzjonijiet Kollizjonijiet Saħħa Sigurtà Qorti tal-Familja (Kriminal) Libelli Kriminali Ksur ta' Kundizzjonijiet għal-Libertà Proviżorja Taxxa mid-Dħul Din hija l-lista tax-xogħol tal-Qorti tal-Appelli Kriminali Inferjuri u Superjuri u l-Qorti Kriminal DEĊIŻI DIĊEMBRU DIĊEMBRU (Ġurijiet) Appelli Inferjuri Appelli Superjuri *Il-kawżi introdotti u deċiżi quddiem il-Qorti tal-Appelli Kriminali Inferjuri jinkludu wkoll dawk l- appelli ta' kawżi li ġew deċizi mill-Qrati tal-Maġistrati t'Għawdex. Dawn l-appelli jinstemgħu f'Għawdex stess. Kriminalità Elettronika (Cyber Crime) Minħabba li l-kriminalità fl-informatika qed tiżdied, il-kriminalità ċibernetika hi waħda mill- għaxar reati li qed jingħataw prominenza fl-Ewropa. Dan it-tip ta' reat huwa wieħed mid-disa' prioritajiet fil-ġlieda kontra kriminalità serja u l-kriminalità organizzata bejn l-2014 u l-2017 . L-evalwazzjoni ser tiffoka primarjament fuq it-tliet oqsma speċifiċi: Attakki Ċibernetiċi , Abbuż u pornografija tat-tfal, abbuż li jsir fuq l-internet fuq il-kard tal-bank u se tipprovdi wkoll eżami komprensiv tal-aspetti legali u operattivi taċ-ċiberkriminalità, il-kooperazzjoni mal-aġenziji tal- UE relevanti u dik il-kooperazzjoni bejn pajjiż u ieħor . Fl-4 ta' Ġunju, 2015 ssejħet laqgħa dwar il-Grupp ta' Working Party on General Matters including Evaluations (GENVAL) –CYBER CRIME. Uffiċjali minn ministeri differenti, il- pulizija u l-Avukat Ġenerali attendew għal-laqgħa biex jiddiskutu t-triq 'il quddiem dwar il- kwestjonarju mibgħut u l-involviment tal-partijiet fir-rigward tal-kriminalità ċibernetika. Peress li r-reat huwa pjuttost tekniku, waħda mill-mistoqsijiet magħmula kienet jekk hemmx qorti speċjalizzata li tittratta dawn ir-reati biss. Għal darb'oħra, m'hemm l-ebda qorti speċjalizzata f'Malta minħabba li l-Maġistrati/Imħallfin li jaħdmu fil-qasam kriminali jittrattaw r- reati kriminali kollha. QRATI U TRIBUNALI – GĦAWDEX Id-Direttorat Ġenerali tal-Qrati u Tribunali ta' Għawdex jipprovdi s-support amministrattiv lill- membri tal-Ġudikatura u Ġudikanti tat-Tribunali li jiġu assenjati biex jisimgħu kawżi preżentati fil-Qorti ta' Għawdex. L-Amministrazzjoni tipprovdi l-istruttura organizzattiva neċessarja biex kemm jista' jkun titnaqqas il-burokrazija u telimina d-duplikazzjoni ta' xogħol, sa fejn ikun possibbli. L-għan aħħari ta' dan huwa li jingħata servizz li jagħmel użu tajjeb mir-riżorsi umani u l-ispazju limitat li jeżisti jsir użu massimu ta' u jiġu esplorati mezzi innovattivi ta' teknoloġija u servizzi ta' e-Government fl-għoti tas-servizzi ta' dan id- dipartiment. Organizzazzjoni tal-Qrati u Tribunali ta' Għawdex Hemm żewġ maġistrati assenjati li jaħdmu ġimgħa iva u ġimgħa le kull wieħed/waħda minnhom biex jiddeċiedu kawżi preżentati fil-Qorti tal-Maġistrati (Għawdex), Ġurisdizzjoni Ċivili. Seduti ta' dawn il-kawżi ċivili isiru bejn it-Tlieta u l-Ġimgħa, bi smigħ ta' xi 40 kawża appuntati għal kull seduta. Bl-użu tas-sistema tad-Diary tal-LECAM, il-ħinijiet tas-seduti qed jiġu maqsumin f'ħinijiet differenti għall-konvenjenza tal-avukati u tal-pubbliku. Dawn iż-żewġ maġistrati jservu wkoll bħala maġistrati tal-għassa u allura jagħmlu wkoll inkjesti u huma l- maġistrati li jitressqu b'arrest quddiemhom persuni wara l-ħin legali. Waħda minn dawn il- maġistrati tieħu konjizzjoni ta' atti preżentati fil-Qorti ta' Ġurisdizzjoni Volontarja. Dawn iż- żewġ maġistrati jisimgħu wkoll kawżi tal-Qorti tal-Familja. Maġistrat ieħor huwa assenjat li jisma' esklussivament kawżi kriminali u seduti f'dan ir-rigward isiru darbtejn jew tliet darbiet fil-ġimgħa bejn it-Tlieta u l-Ħamis. Ir-Reġistru Fir-Reġistru tal-Qorti ta' Għawdex jiġu preżentati kemm atti ta' natura ċivili u dawk kriminali, kif ukoll appelli mill-qrati inferjuri. Matul l-2015 ġew preżentati s-segwenti atti fir-Reġistru tal-Qorti ta' Għawdex: Tip ta' att Ittri Uffiċjali (eskl. 166A & 253 KOPĊ) Ittri Uffiċjali ai termini tal-Art. 166A (KOPĊ) Ittri Uffiċjali ai termini tal-Art. 253 (KOPĊ) Ċedoli ta' Depożitu Protesti Legali/Kontro-Protesti Rikorsi/Risposti f'kawżi (Application program) Atti preżentati mill-Avukat Ġenerali Numru ta' atti preżentati matul l- 2015 811 90 3 290 52 2802 80 Qorti tal-Maġistrati (Għawdex) Il-kawżi tal-Qorti tal-Maġistrati, Ġurisdizzjoni Ċivili kellha s-segwenti ammont ta' xogħol: Ġurisdizzjoni Kawżi introdotti Kawżi deċiżi Kawzi irtirati/ċeduti/deżerti Kawżi pendenti sal- 31/12/2015* 52 408 Inferjuri Superjuri (Sezzjoni Ġenerali) (Rikorsi ġuramentati biss) Superjuri (Sezzjoni Volontarja) Superjuri (Sezzjoni Familja) (Rikorsi ġuramentati biss) Rikorsi ai termini tal-Art. 258, 281(1), 466 u 836 tal-Kap. 402 tal-Kap. 386, u Liġijiet oħra ta' Malta Rikorsi ai termini tal-Art. 13 (3) tal- Kap. 354 (Att Dwar l- Elezzjonijiet Ġenerali, 1991), fejn il-Maġistrat iservi ta' Uffiċjal Reviżur * Attivi (allura jeskludu lil dawk sine die) Qorti tal-Familja (Stadju ta' Medjazzjoni) L-istatistika dwar il-Qorti tal-Maġistrati, Ġurisdizzjoni Superjuri (Sezzjoni Familja) jidher fit- tabella ta' hawn fuq. Fl-istadju ta' medjazzjoni kien hemm 105 att preżentat. Dan in-numru jinkludi ittri u noti konġunti biex tibda ssir il-medjazzjoni u rikorsi f'medjazzjoni li jirrigwardjaw prinċipalment talbiet għal separazzjoni personali, manteniment, kura u kustodja, aċċess għat-tfal u materji anċillari oħra. It-Tribunal għal Talbiet Żgħar F'dan it-Tribunal ġew introdotti 53 talbiet ġodda u ġew deċiżi 43 talba mentri ġew ċeduti 11-il talba. Kien hemm 10 astensjonijet mill-Ġudikatur f'Għawdex u li għalhekk dawn imbagħad komplew jinstemgħu minn Gudikatur li jitla' apposta minn Malta. Il-Qorti tal-Maġistrati bħala Qorti ta' Ġudikatura Kriminali/Qorti Istruttorja u Inkjesti Maġisterjali Offiżi kriminali u kontravenzjonijiet li huma punibbli b'massimu ta' sitt xhur priġunerija jinstemgħu mill-Qorti tal-Maġistrati bħala Qorti ta' Ġudikatura Kriminali (Kawzi Sommarji). Matul l-2015, il-kawżi ta' din il-Qorti kienu s-segwenti, kif imqabbla mas-sena preċedenti: Introdotti Deċiż Il-Qorti tal-Maġistrati ta' Għawdex bħala Qorti Istruttorja (Kumpilazzjonijiet) kellha s-segwenti kawżi kif jidher mit-tabella hawn isfel. Kellna każ wieħed li ġie trasmess lill-Avukat Ġenerali għall-ħruġ tal-Att tal-Akkuża. Il-figuri tas-sena preċedenti qed jiġu murija biex isir taqbil mal- ammonti tal-2015. Introdotti Deċiżi Differiti Irtirati Deżerti Pendent Inkjesti Maġisterjali li daħlu matul l-2015 jidhru fit-tabella hawn isfel. Il-kawżi introdotti jinkludu wkoll fejn ikun ġie preżentat rapport mill-esperti maħtura f'dawn l-inkjesti. Konklużi 62 Pendenti fl-aħħar tas-sena 404 Qorti tal-Minorenni Qorti tal-Appell F'din il-Qorti ġew reġistrati 8 kawżi ġodda, ġew deċiżi 5, u fadal 5 kawżi pendenti. Is-seduti ta' din il-Qortii, li matul l-2015 ammontaw għal 4, komplew isiru fiċ-Ċentru tal-NGO fix-Xewkija. Appelli minn sentenzi tal-Qorti tal-Maġistrati (Ġurisdizzjoni Ċivili Inferjuri) kif ukoll minn deċiżjonijiet tal-Bord Li Jirregola l-Kera, mill-Bord Dwar il-Kontroll tal-Kiri tar-Raba' u mit- Tribunal għal Talbiet Żgħar jinstemgħu f'seduti li jsiru darba kull xi tliet xhur mill-Qorti tal- Appell Ċivili Inferjuri. Jinstemgħu wkoll appelli minn bordijiet oħra amministrattivi li jkollhom seduti f'Għawdex. Kien hemm 21 appell inferjuri ġdid introdott ġewwa Għawdex matul l- 2015, ġew deċiżi 19 u għalhekk fadal 16-il appell pendenti. Appelli mill-Qorti tal-Maġistrati, Superjuri Ċivili, jinstemgħu mill-Qorti tal-Appell f'Malta. Is-seduti tal-Qorti tal-Appell Kriminali Inferjuri jiġu appuntati darba fix-xahar ġewwa Għawdex. Sal-aħħar tal-2015, f'din il-Qorti ġew preżentati 33 appell ġdid, ġew deċiżi 25 biex b'hekk fadal 33 każ pendenti, mentri li 3 każi ġew deżerti. Ir-Reġistru tal-Qrati u Tribunali ta' Għawdex iservi wkoll bħala Reġistru tal-Qorti tal-Appell Kriminali minn sentenzi tal-Qorti tal-Maġistrati (Għawdex) bħala Qorti ta' Ġudikatura Kriminali. Tribunal ta' Reviżjoni Amministrattiva It-Tribunal ta' Reviżjoni Amministrattiva huwa presedut minn Maġistrat u jkollu madwar ħames seduti fis-sena ġewwa Għawdex. Dan it-Tribunal beda bi 8 kawżi fil-bidu tal-2015 u kellu 3 kawżi ġodda introdotti. Ġew deċiżi 4 kawżi u 2 ġew ċeduti biex b'hekk dan it-Tribunal spiċċa b'6 kawżi pendenti. Bordijiet Il-Bord li Jirregola l-Kera u l-Bord Dwar il-Kontroll tal-Kiri ta' Raba' huma preseduti minn wieħed mill-maġistrati residenti f'Għawdex. Matul l-2015, dawn il-Bordijiet kellhom is- segwenti: Bord Li Jirregola l- Kera Bord Dwar il-Kontroll tal-Kiri ta' Raba' Kawżi Introdotti 6 Kawżi Deċiżi 4 Kawżi Ċeduti 5 Kawżi pendenti fl-aħħar tal-2015 10 *Attivi (Allura esklużi dawk sine die) Subbasti u Liċitazzjonijiet Ix-xogħol tas-sezzjoni tas-subbasti u liċitazzjonijiet jidher fit-tabella hawn isfel. Ta' min jinnota illi wħud mir-rikorsi jiġu meqjusa bħala deżerti jekk ma jkun sar xejn f'sena. Applikazzzjonijiet oħra jkunu qed jistennew li jsiru rikorsi għar-riappuntament mill-avukati, mentri li jkun hemm oħrajn li jkun jonqoshom struzzjonijiet mill-avukati u/jew kredituri biex il- proċess jista' jkompli. Jista' jkun ukoll li wħud minn dawn ikunu sospiżi għax ikollhom xi seduta appuntata għal, pereżempju, probabbli transazzjoni. Pendenti fil-bidu tas-sena 54 Konklużi Pendenti fl-aħħar tas-sena Avviżi u notifiki kif ukoll pjanti rigwardanti subbasti appuntati huma murija online fuq is-sit elettroniku: http://justiceservices.gov.mt. Tkompliet l-inizjattiva varata fl-2008 rigwardanti l-iscanning tal-atti preżentati u li għandhom x'jaqsmu ma' kawżi ċivili introdotti fil-Qorti tal-Maġistrati Għawdex (Gozo), Ġurisdizzjoni Inferjuri u Ġurisdizzjoni Superjuri, kif ukoll dwar rikorsi għar-revoka ta' mandati, fost oħrajn. Il-faċilità tal-iscanning tintuża wkoll f'kull qasam tas-servizzi tal-Qorti, fejn hu possibbli. Teknoloġija tal-Informatika u e-Government Dan id-Dipartiment jibqa' jkun minn ta' quddiem għal dak li jirrigwarda l-użu ta' e- Government u servizzi elettroniċi biex il-pubbliku jinqeda aktar malajr. Kopji ta' taxxi, traskrizzjonijiet u digrieti jintbagħtu elettronikament lill-avukati. Lill-partijiet jintbagħtulhom jekk mitluba nagħmlu dan. Flimkien mal-Qrati f'Malta, ġiet varati l-inizjattivi bħal, pereżempju, l-LECAM online, e-mails lill-avukati rigward notifika jew le tal-atti, kif ukoll il-proġett tal-eFees, fejn l-avukati jkunu jistgħu jkollhom aċċess aktar konvenjenti għall-istadji varji tal-mod li tinħadem bih taxxa ta' kawża. Matul l-2015 il-Qorti ta' Għawdex kompliet tipprovdi l-faċilità ta' video-links permezz ta' SKYPE u ġew iddraftjati l-emendi neċessarji biex fl-2016 jibda jintuża l-video-conference fit- teħid ta' xhieda minn tobba minn ġewwa l-Isptar Ġenerali ta' Għawdex stess minflok l- inkonvenjent li dawn ikollhom jiġu personalment il-Qorti, kemm f'kawżi ċivili kif ukoll f'dawk kriminali. Taħriġ għall-istaff Dan id-Direttorat Ġenerali jemmen fl-iżvilupp kontinwu tal-impjegati tiegħu. Għalhekk, bħal dejjem numru ta' impjegati ġew imħeġġa biex imorru u fil-fatt attendew korsijiet varji organizzati mis-Centre for Development, Research and Training (CDRT), MISCO and MEDIACOOP, kemm f'Malta kif ukoll f'Għawdex. Dħul Id-Dħul tal-Qrati huwa ġenerat minn żewġ sorsi: mit-tariffi mħallsa mal-preżentata tal-atti fir- Reġistru u d-dritt tar-reġistru miġbur mat-terminazzjoni jew ċessjoni ta' kawża u mill-multi inflitti mill-Qrati. Matul l-2015, inħadmu total ta' 459 ta' taxxi (taxed bills of costs), li fil-maġġoranza tal-każ kienu jirrigwardaw kawżi deċiżi. Kopja tat-taxxa/taxed bill of costs tiġi mibgħuta b'posta elettronika lill-avukati kif ukoll lill-partijiet meta mitluba biex isir dan minn dawn tal-aħħar. Id-Dħul mid-dritt tar-reġistru u miżati oħra kien jammonta għal €249,177 mentri li d-dħul mill- ħlas ta' multi kien jammonta għal €141,984 li flimkien ilaħħqu l-ammont global ta' €391,161. Is-segwenti multi ġew inflitti mill-Qorti ta' Għawdex: Qorti li timmulta Qorti tal-Appell Kriminali Inferjuri Qorti tal-Maġistrati (Ġurisdizzjoni Kriminali) Sezzjonijiet oħra tal-Qrati/Tribunali u disprezzi tal- Qorti Total Numru ta' multi Ammont ta' multi (€) Direttorat Ġenerali (Strateġija u Sapport) Riforma Nazzjonali tal-Ġustizzja: Matul l-2015 tkompliet il-ħidma tat-twettiq tar-Riforma Nazzjonali tal-Ġustizzja. Id-Direttorat kien involut biex jipprovdi l-assistenza u l-kordinazzjoni, b'mod partikolari mad-diversi entitajiet li jaħdmu fil-qasam tal-ġustizzja. Id-direttorat kien involut ukoll fil-proċessi ta' konsultazzjoni għat-twettiq ta' diversi liġijiet, fosthom il-Liġi tal-Finanzjament tal-Partiti u l- emendi fil-leġiżlazzjoni dwar id-droga. Proġett tal-Fond Soċjali Ewropew – 'Justice Reform Information Campaign': Wara li kiseb fondi taħt il-Fond Soċjali Ewropew, matul l-aħħar nofs tal-2015, id-Direttorat implimenta proġett bit-titlu 'Justice Reform Information Campaign'. Dan il-proġett kien jikkonsisti f'żewġ partijiet – surveys nazzjonali biex jiġi evalwat l-element ta' għarfien tal- pubbliku inġenerali dwar ir-Riforma fil-Qasam tal-Ġustizzja, u Kampanja Informattiva dwar l- istess riforma. Sar survey qabel inbdiet il-Kampanja Informattiva, u ieħor wara li spiċċat din il-kampanja informattiva. Fost ir-riżultati li ħarġu minn dawn is-surveys, mill-ewwel survey għat-tieni wieħed ġiet reġistrata żieda ta' 10% fl-għarfien tal-pubbliku dwar ir-riforma fil- qasam tal-ġustizzja, filwaqt li ġew innotati wkoll titjib fil-livell ta' servizzi mogħtija lill-pubbliku. Tneħħija tal-qasam tal-Ġustizzja minn Country Specific Recommendation: Bis-saħħa tal-ħidma tal-ministeru fir-riforma fil-qasam tal-ġustizzja, u wara li saru taħditiet bilaterali bejn il-Kummissjoni Ewropea u uffiċjali tad-direttorat u tal-ministeru, il-Kummissjoni Ewropea neħħiet il-qasam tal-Ġustizzja minn materja fil-'Country Specific Recommendation' (i.e. li dan il-qasam kellu bżonn jiġi mtejjeb), wara li l-istess Kummissjoni kienet sodisfatta mill-inizjattivi u l-impenn tal-ministeru u tal-Gvern li jtejjeb il-qasam tal-Ġustizzja. Twaqqif tad-Dipartiment tal-Ġustizzja: F'Ġunju 2015, bil-ħatra ta' Direttur (Ġustizzja) twaqqaf uffiċjalment għall-ewwel darba id- Dipartiment tal-Ġustizzja. Id-direttorat kien strumentali biex twaqqaf dan id-Dipartiment kif ukoll sabiex xi uffiċjali tad-Direttorat jiġu trasferiti lejn dan id-dipartiment il-ġdid. Twaqqif tal-Aġenzija għall-Għajnuna Legali: Matul l-2015, bil-għajnuna tad-direttorat, ġiet imwaqqfa l-Aġenzija għall-Għajnuna Legali. L- Aġenzija ser isservi bħala One-Stop-Shop għal kull min ikun irid japplika għall-għajnuna legali. Binja restawrata li sservi ta' uffiċini ġodda għad-direttorat: F'Marzu 2015, id-direttorat ġie riallokat f'binja li ġiet restawrata. Ir-rilokazzjoni kienet kordinata mid-direttorat u uffiċjali mid-Direttorat tal-Kultura. Din il-binja restawrata li tinsab fi Triq l-Arċisqof tospita fiha wkoll lid-Direttorat tal-Kultura, id-Dipartiment tal-Ġustizzja, il- Kummissjoni Permanenti Kontra l-Korruzzjoni u l-Aġenzija għall-Għajnuna Legali. Ħlas minn avukati barranin li japplikaw biex jeżerċitaw il-professjoni tagħhom f'Malta: Fuq inizjattiva tad-direttorat, ġie pubblikat Avviż Legali li permezz tiegħu avukati barranin li japplikaw biex jeżerċitaw il-professjoni tagħhom f'Malta, jagħmlu ħlas ta' darba mal- applikazzjoni tagħhom. Dan sar wara li ġew evalwati sistemi oħra barra minn Malta, fejn ukoll isiru ħlasijiet għal tali servizz filwaqt li f'Malta dan ma kienx isir minkejja x-xogħol kbir li jirrikjedi l-ipproċessar ta' dawn it-talbiet. Policies dwar Attivitajiet Kulturali minn Kunsilli Lokali u Assistenza lill-Kunsilli Lokali mid-Direttorat tar-Restawr: Id-Direttorat kien strumentali biex ġew finalizzati żewġ policies għall-Kunsill Lokali: waħda dwar kriterji ġodda għal applikazzjonijiet minn Kunsilli Lokali għal fondi biex jorganizzaw attivitajiet kulturali fil-lokalitajiet, u l-oħra dwar kriterji li permezz tagħhom Kunsill Lokali jitlob l-għajnuna tad-Direttorat tar-Restawr biex jassisti fi proġetti ta' restawr ta' monumenti u oġġetti storiċi fil-lokalitajiet. Proċessar ta' talbiet minn persuni għal Maħfra Presidenzjali minn pieni għal reati: Matul l-2015 ġew proċessati 48 talba għal Maħfra Presidenzjali minn pieni għal reati. Matul l- istess sena daħlu 56 talbiet ġodda. Il-Unit li tipproċessa dawn it-talbiet tieħu ħsieb li tikkonsulta mal-entitajiet tal-VAT, Dipartiment tat-Taxxi Interni, eċċ.) kif ukoll mal-Uffiċċju tal-Avukat Ġenerali sabiex tkun tista' tagħti dawn il-veduti lill-Ministru, li min-naħa tiegħu jagħti l-parir tiegħu lill-President ta' Malta. fil-każ kriminali (eż. Proċessar ta' talbiet għal Kumpens minn Vittmi tal-Kriminalità: Matul l-2015 saru 5 talbiet għal kumpens għal danni sofferti minn atti ta' kriminalità taħt ir- Regolamenti dwar l-Iskema ta' Kumpens għal Danni minn Atti Kriminali. Min dawn il-5 talbiet, tnejn minnhom ġew meqjusa inammissibbli. It-3 applikanti eliġibbli bejniethom ingħataw kumpens fl-ammont ta' €35,300. DIRETTORAT TAL-KULTURA Id-Direttorat għall-Kultura ġie mwaqqaf sabiex jiżgura li l-irwol ta' governanza tal-Ministeru responsabbli għall-kultura jiġi mwettaq b'mod effiċjenti u espedjenti, u li kwistjonijiet importanti li għandhom effett fuq is-settur jitressqu għall-attenzjoni tal-awtoritajiet politiċi u amministrattivi kompetenti. Ir-responsabilitajiet prinċipali tad-Direttorat huma dawn li ġejjin: a. awdjoviżiv; b. għotja ta' politika, direzzjoni u konsulenza dwar l-arti, il-patrimonju, u l-qasam l-immaniġġjar ta' żewġ programmi relatati mal-kultura, l-arti u l-industriji kreattivi, li huma l-Culture Card u l-Iskema tad-Diġitizzazzjoni għaċ-Ċinema; il-preparazzjoni ta' kontribuzzjonijiet għal dibattiti u diskussjonijiet pubbliċi; ħidma mill-qrib mal-entitajiet u partijiet interessati rilevanti dwar kull materja relatata mas-settur kulturali u dak kreattiv ta' Malta; xogħol ta' preparazzjoni għal żewġ proġetti kapitali. e. Matul is-sena 2015, id-Direttorat ħadem fuq is-segwenti: Proġetti Kbar Valletta Design Cluster Matul is-sena 2015, id-Direttorat tal-Kultura kompla jiżviluppa l-ħidma fuq il-'Valletta Design Cluster', kemm fis-sens ta' bini ta' komunità kif ukoll il-preparazzjoni ta' applikazzjoni għall- Fond Ewropew għall-Iżvilupp Reġjonali (ERDF). Dwar l-aspett tal-komunità, sar workshop fi Frar 2015 bil-parteċipazzjoni ta' Dr Oleg Koefeld mid-Danimarka bħala moderatur, bl-għan li tiġi żviluppata id-dimensjoni komunitarja tal-proġett. Dan wassal għal bidliet sinifikattivi fid- disinni għall-bini li kienu mgħoddija lill-MEPA mill-arkitetti tal-proġett. Il-permess finali tal-MEPA nħareġ fir-raba' kwart tas-sena, bil-kundizzjoni li titħallas il-miżata tal-Iskema tal-Parkeġġ tal-Kommutaturi (Commuter Parking Scheme), li ġiet imħallsa kif meħtieġ sal-aħħar tal-2015. Numru ta' partijiet interessati ġew ukoll involuti, inklużi dawn li ġejjin: il-Fondazzjoni Valletta 2018 li għaliha l-Cluster issa huwa wieħed mill-erba' proġetti prinċipali tagħha; Malta Enterprise, li magħha l-Cluster qed iwettaq proġett ta' riċerka li għandu l-għan li jidentifika l-potenzjal ta' Malta għall-internazzjonalizzazzjoni fil-qasam tad- disinn; il-Malta Entrepreneurship and Start-Up Forum, inkluż l-Inkubatur tan-Negozji Takeoff tal-Università ta' Malta li l-Cluster issa hija membru tiegħu; u l-Bureau of European Design Associations, li għalih ġiet sottomessa u aċċettata applikazzjoni għal sħubija, bl-isħubija sħiħa effettiva mill-2016. Fir-rigward ta' akkwisti pubbliċi, l-2015 rat il-pubblikazzjoni ta' żewġ offerti għal servizzi (Analiżi Kost-Benefiċċju u Strateġija għall-Branding) u żewġ offerti għal xogħlijiet (tindif u rfid, u restawr ta' faċċati ta' partijiet terzi u dik ta' Triq San Kristofru). Iż-żewġ offerti għal xogħlijiet u l-Analiżi Kost-Benefiċċju ġew mogħtija. L-offerta dwar ir-restawr kompliet kif kien ippjanat, bit-tnedija tax-xogħlijiet fl-aħħar ta' Ottubru; l-offerta dwar securing kienet tirrikjedi addendum dwar id-diżinfestazzjoni li ġiet mogħtija. Madankollu, minħabba informazzjoni ġdida miksuba dwar l-istatus attwali tal-persuni li joqogħdu fis-sit mingħajr titlu, inkluż wieħed tradizzjonali u il-kostumi storiċi li jiffukaw rispettivament fuq fis-sit prinċipali tal-proġett, il-miżuri ta' diżinfestazzjoni kellhom jiġu sospiżi sakemm is- sitwazzjoni tal-persuni li joqogħdu hemm tiġi riżolta. F'dan ir-rigward, kemm il-Kummissarju tal-Artijiet kif ukoll l-Uffiċċju tal-Avukat Ġenerali ġew involuti. Fuq livell iktar ġeneriku, instabet soluzzjoni bl-għajnuna ta' dawn iż-żewġ entitajiet, biex jiġi żgurat li l-allokazzjoni mid-Dipartiment tal-Propjetà tal-Gvern lill-Ministeru għall-Ġustizzja, Kultura u Gvern Lokali tista' takkomoda, fil-parametri legali eżistenti, il-funzjonijiet li huma maħsuba għall-proġett. 'Grand Salon for Costume, Fashion and Film' Il-'Grand Salon for Costume, Fashion and Film', li se jkun fi Triq id-Dejqa, se jospita żewġ l-moda spazji relatati kontemporanja, u fuq l-iżvilupp tal-industrija tal-film f'Malta. Il-proġett se jservi bħala dar permanenti għall-kollezzjoni nazzjonali ta' kostumi tal-epoka, u se jipproponi programm ta' esibizzjonijiet li jinbidlu, li jkunu jesploraw elementi tal-moda, it-tessuti u l-aċċessorji. Flimkien mal-ilbies storiku, iċ-ċentru għandu l-għan li jibni kollezzjoni ta' stilisti kontemporanji Maltin kif ukoll librerija u arkivju komprensivi ta' pubblikazzjonijiet u dokumenti relatati mal- moda. Il-Grand Salon se jservi ta' ċentru ta' referenza u riċerka fl-istudju ta' stili ta' kostumi storiċi u moderni f'Malta. L-ispazju dedikat lill-film se jesibixxi props, kostumi u sets minn films miġbudin f'Malta, u se jkun jinkludi informazzjoni dwar l-iżvilupp tal-industrija fil-gżejjer Maltin mis-snin għoxrin tas-seklu li għadda. Se jkun hemm ukoll impenn biex jiġu dokumentati l-ħajjiet ta' persuni Maltin li taw kontribut prominenti lill-industrija, inklużi atturi, produtturi u kittieba tal-iskripts. Matul l-2015, il-proġett ġie soft-launched fil-preżenza ta' professjonisti miż-żewġ setturi u nbeda proċess ta' konsultazzjoni pubblika sabiex tinġabar kull reazzjoni u opinjoni possibbli mill-pubbliku ġenerali u minn dawk li għandhom interess partikolari fl-inizjattiva. Barra minn hekk, ġie kkompilat Pjan ta' Ħidma flimkien mal-MIMCOL, u ġiet ippubblikata offerta għal Analiżi Kost-Benefiċċju, u din ġiet mogħtija bħala parti mill-kompilazzjoni tad- dokumentazzjoni neċessarja għas-sottomissjoni ta' applikazzjoni għall-ERDF. Id-dokument riżultanti, flimkien ma' ammont konsiderevoli ta' riċerka, fost l-oħrajn dwar il-kollezzjoni nazzjonali tal-kostumi, kien parti mill-applikazzjoni għall-ERDF li ġiet sottomessa f'Ottubru. Ġew mibdija wkoll ix-xogħlijiet fuq il-post bl-armar ta' scaffolding matul il-faċċata ta' Triq id- Dejqa. Banner li jġib fuqu informazzjoni dwar il-proġett ġie affiss mal-iscaffolding, sabiex jippermetti li persuni li jkunu għaddejjin minn hemm jifhmu, f'tebqa t'għajn, in-natura tal- proġett. Twettqu wkoll preparazzjonijiet dwar il-bidu ta' proċeduri ta' shoring u twaqqigħ tas- 'Avvenimenti Kulturali fil-Belt tal-Vatikan – Milied 2016' Wara diskussjonijiet mas-Santa Sede, id-Direttorat b'kollaborazzjoni ma' Heritage Malta u l- Kurja ta' Malta nieda sejħa għal proposti għad-disinn u kostruzzjoni ta' presepju artistiku magħmul apposta biex jintwera fil-beraħ fi Pjazza San Pietru fil-perjodu tal-Milied 2016. hija l-ewwel darba li stat barrani se jkun qed jarma presepju fi Pjazza San Pietru. Il-baġit indikattiv għal dan il-proġett ġie stabbilit li hu €90,000, li jkun jinkludi l-VAT, u li jkopri l-kostruzzjoni, il-produzzjoni, it-trasportazzjoni lejn u minn Pjazza San Pietru, l-assikurazzjoni komprensiva, l-armar u l-iżmuntaġġ, l-alloġġ barra minn Malta tat-tim inkarigat mill-proġett u kull nefqa oħra relatata. Erba' applikazzjonijiet ġew milqugħa sad-data tal-għeluq tas-sejħa, it-30 ta' Diċembru. Inbdew ukoll it-taħditiet mas-Santa Sede sabiex din l-inizjattiva tiġi komplementata b'kunċert ta' mużika sagra fil-Belt tal-Vatikan li jsir f'Diċembru tal-2016 mill-Orkestra Filarmonika Nazzjonali taħt id-direzzjoni tal-Mro Brian Schembri. Appoġġ għall-Kapitali Ewropea tal-Kultura - Fondazzjoni Valletta 2018 Id-Direttorat tal-Kultura kompla jagħti appoġġ fil-fażi ta' ppjanar tal-Kapitali Ewropea tal- Kultura permezz tal-Fondazzjoni Valletta 2018. Dan l-appoġġ kien jinkludi parteċipazzjoni attiva u kontribuzzjonijiet f'dawn l-inizjattivi li ġejjin relatati ma' Valletta 2018: - Attendenza u kontribuzzjoni għal diskussjonijiet tal-Kummissjoni Interministerjali dwar il-Kapitali Ewropea tal-Kultura matul is-sena; - Parteċipazzjoni fil-Kumitat ta' Riċerka Valletta 2018 u l-inizjattivi tiegħu, inkluż it- tfassil tal-abbozz u l-pilotaġġ tal-Verifika (Audit) ġdida dwar it-Teatri fit-tieni nofs tas- sena; - L-organizzazzjoni, permezz ta' parteċipazzjoni attiva, fil-kumitat xjentifiku tat-Tieni Konferenza Internazzjonali dwar il-Mapping Kultural, li saret f'Ottubru 2015; Il-Presidenza ta' Kumitat Konġunt MJCL-MFIN-ACM għan-negozjar u allokament ta' finanzjamenti taħt il-linja speċifika tal-baġit għal Valletta 2018 (Vot 5793) dwar il- kofinanzjament ta' inizjattivi b'kollaborazzjoni ma' organizzazzjonijiet kulturali pubbliċi oħrajn, li jammontaw għal total ta' €208,000 għas-sena sħiħa. il-fondi id-Direttorat ħadem sabiex Skemi ta' Finanzjament u Appoġġ għas-Settur Kulturali u dak Kreattiv Fl-ewwel kwart jimmaniġġja preċedentement jitmexxew għall-Kunsill Malti għall-Arti b'konformità mal-Att Dwar il-Kunsill Malti għall-Arti. L-immaniġġjar tal-Iskema tad-Diġitizzazzjoni għaċ-Ċinema nżamm mid-Direttorat sakemm din ingħalqet. Din l-iskema tappoġġja t-tranżizzjoni diġitali tal-iswali taċ-ċinema f'Malta u Għawdex, u għandha l-għan li żżid iċ-ċirkolazzjoni u l-udjenza ta' xogħlijiet awdjoviżivi Ewropej u tipprova tinkoraġġixxi aċċessibilità akbar għal xogħlijiet awdjoviżivi lil firxa iktar wiesgħa tal-publiku. Fl-aħħar tal-2015, ġew ipproċessati iktar minn €194,000 f'pagamenti lil sitt ċinemas, u b'hekk ingħalqet l-Iskema tad-Diġitizzazzjoni għaċ-Ċinema. Ġie organizzat ukoll festival taċ-ċinema fis-sajf li kien immirat lejn studenti li jattendu Skola Sajf, bil- kollaborazzjoni tal-benefiċjarji u d-distributuri. Il-festival ġie programmat minn programmatur tal-film speċjalizzat fil-qasam u kien jinkludi programm ta' akkumpanjament dwar l-għarfien ċinematografiku. Id-Direttorat jimmaniġġja wkoll il-Culture Card, li jagħti kreditu lil madwar 15,000 persuna żagħżugħa fl-ewwel tliet snin tal-iskola sekondarja (Forms 1, 2 u 3) b'ammont fiss ta' €15 għal kull persuna biex tiġi utilizzata għal attivitajiet kulturali u produzzjonijiet artistiċi eliġibbli. Matul l-2015, ġie ffirmat ftehim ġdid dwar l-għoti tal-Culture Cards. It-total fil-vot huwa €150,000. Affarijiet tal-UE Matul l-2015, id-Direttorat ikkoordina t-tfassil ta' pożizzjonijiet ta' Malta dwar id-dossiers relatati mal-kultura u mas-settur awdjoviżiv: - Abbozz ta' konklużjonijiet tal-Kunsill dwar kollegamenti kulturali u kreattivi biex jiġu stimulati l-innovazzjoni, is-sostenibbiltà ekonomika u l-inklużjoni soċjali; - Konsiderazzjoni tal-konklużjonijiet tal-Kunsill ta' Novembru 2012 dwar Governanza Kulturali; - Preparazzjoni għad-dibattitu dwar il-politika tal-Kunsill EYCS ta' Mejju "Politika Awdjoviżiva Ewropea tal-Futur fil-Qafas tal-Istrateġija dwar Suq Waħdieni Diġitali: il- funzjonament tad-Direttiva dwar is-Servizzi tal-Midja Awdjoviżivi fil-kuntest tas- sitwazzjoni ġeopolitika attwali"; - Nota tal-Presidenza dwar il-Funzjonament tad-Direttiva dwar is-Servizzi tal-Midja Awdjoviżivi: Ġurisdizzjoni u kooperazzjoni bejn awtoritajiet regolatorji; - Abbozz ta' konklużjonijiet tal-Kunsill dwar il-kultura fil-kooperazzjoni dwar l-iżvilupp u fir-relazzjonijiet esterni tal-UE; - Abbozz ta' konklużjonijiet tal-Kunsill u tar-Rappreżentanti tal-Gvernijiet tal-Istati Membri, li ltaqgħu fi ħdan il-Kunsill, jemendaw il-Pjan ta' Ħidma għall-Kultura (2015- 2018) dwar il-prijorità tad-djalogu interkulturali; - Kapitali Ewropea tal-Kultura: nomina mill-Kunsill ta' żewġ esperti sabiex iservu bħala membri tal-Bord tal-Għażla u l-Bord ta' Monitoraġġ u Konsulenza għall-perjodu 2016- 2018; - Ċertifikat tal-Patrimonju Ewropew: ħatra mill-Kunsill ta' erba' membri tal-Bord Ewropew għall-perjodu 2016-2018; - Preparazzjoni għad-dibattitu dwar il-Politika tal-Kunsill EYCS ta' Novembru "Naġixxu flimkien kontra l-qerda u t-traffikar illegali ta' patrimonju kulturali f'żoni ta' kunflitt"; - Koordinazzjoni tal-pożizzjoni ta' Malta għall-eżerċizzju REFIT għad-Direttiva dwar is- Servizzi tal-Midja Awdjoviżivi (AVMSD); - Provvediment tan-Noti ta' Istruzzjonijiet/Noti ta' Informazzjoni għal gruppi ta' esperti relatati mas-settur kulturali/awdjoviżiv matul is-sena. Sar ukoll xogħol preparatorju dettaljat fil-konfront tal-Presidenza tal-Kunsill tal-UE minn Malta fl-2017. Creative Europe Desk Il-'Creative Europe Desk Malta', ospitata mid-Direttorat tal-Kultura, kellu baġit totali ta' €133,586 għall-operat kollu tiegħu fl-2015. Is-CED huwa kofinanzjat mill-Kummissjoni Ewropea u mill-Gvern Ċentrali. Il-kap u l-uffiċjali l-ġodda tas-CED ġew reklutati f'Jannar u Frar tal-2015 rispettivament, filwaqt li ġew imġedda s-servizzi tal-Assistent tal-Komunikazzjonijiet freelance. Dan it-tim żgħir huwa responsabbli għall-aspetti kollha li huma relatati mad-distribuzzjoni tal- informazzjoni, organizzazzjoni tal-avvenimenti, konsultazzjoni dwar l-iskemi ta' finanzjament tal-programmi tal-Ewropa Kreattiva, il-kollaborazzjoni mal-entitajiet, organizzazzjonijiet non- governattivi u Organizzazzjonijiet Kulturali Pubbliċi. Fl-2015, is-CED ta appoġġ għal firxa wiesgħa ta' avvenimenti, fost l-oħrajn sessjonijiet ta' informazzjoni, attivitajiet li jiffukaw fuq l-iżvilupp ta' udjenzi, l-edukazzjoni u outreach ma' PCOs kif ukoll ma' organizzazzjonijiet privati, filwaqt li jixpruna u jmexxi numru ta' attivitajiet:  Premjijiet għal Udjenzi Żgħażagħ / Jum tal-Films għal Udjenzi Żgħażagħ 2015;  Premju tal-Unjoni Ewropea għal-Letteratura: attività tar-riċevitur tal-premju, Pierre J. Mejlak; Il-Festival Malti tal-Films Qosra;   Skolasajf Film Festival;  Valletta Film Festival;  Laqgħa annwali għall-Assoċjazzjoni tas-Segretarji Ġenerali tal-UE;  Sessjoni ta' networking tal-Valletta Design Cluster;  Konferenza dwar il-Mapping Kulturali;   Sessjoni ta' informazzjoni: Ewropa Kreattiva – Proġetti ta' Kooperazzjoni;  Mexxejja tal-Innovazzjoni: Intejbu t-Tagħrif dwar il-Fondi Diretti tal-UE – Horizon In Translation: Konferenza dwar it-Traduzzjoni Litterarja; 2020, Ewropa Kreattiva, Erasmus+;  My Europe Film Festival 2015;  Sessjoni ta' informazzjoni dwar il-Fond għall-Esportazzjoni Kulturali;  Ristrutturazzjoni tal-workshop tal-Fond Malti għall-Arti: il-fergħa ġdida għal proġetti L-organizzazzjonijiet u l-entitajiet li magħhom ikkollabora u ħadem is-CED sabiex jiġu implimentati u mogħtija appoġġ il-proġetti u inizjattivi msemmija hawn fuq huma: il-European Film Academy; MEUSAC; iċ-Ċentru Kreattiv tal-Kavallier ta' San Ġakbu; il-Fondazzjoni Maltija għall-Film; il-Film Grain Foundation; Kinemastik; id-Direttorat tal-Kultura; il-Valletta Design Cluster; il-Kunsill Nazzjonali tal-Ktieb; il-Fondazzjoni Valletta 2018; il-Kunsill Malti għall-Arti; il-Euro Media Forum; l-Akkademja tal-Malti u l-Malta Business Bureau. L-2015 ra wkoll ir-rebranding u d-disinn mill-ġdid tas-sit elettroniku tas-CED Malta li ġie mniedi fl-ewwel kwart tas-sena – apps ġodda ġew ukoll integrati fl-interface sabiex ikun hemm kollegament aħjar mal-pjattaformi tal-midja soċjali. Matul l-2015 id-Direttorat tar-Restawr ikkonkluda x-xogħol fuq il-proġett Fond Ewropew għall- Iżvilupp Reġjonali FEŻR039, bit-tlestija tal-proġetti fil-Birgu, li huma l-pavimentar fil- Collachio, it-tisbiħ u riabilitazzjoni tal-foss, u l-installazzjoni ta' sistema ta' dawl effiċjenti. Bħala parti minn dan il-proġett intemmew ukoll xogħol ta' restawr fuq il-kumplament tas-swar tal-Imdina u r-restawr tas-swar tal-Isla. Id-Direttorat tar-Restawr wettaq proġett iehor b'kofinanzjament minn Fondi FEŻR bi sħab mal-MCC. Dan involva r-restawr u konsolidament tas-saqaf tal-injam storiku tas-Sagra Infermeria, fis-sala tal-Mediterran għall-Konferenzi. Saret kollaborazzjoni ukoll mal-GHRC biex jitlesta r-restawr kollu tal-faċċati tal-Palazz Presidenzjali, bil-faċċata fuq Triq il-Merkanti issir minn ħaddiema tad-Direttorat filwaqt li dik fuq Triq l-Arcisqof saret b'fondi FEŻR wara ħruġ ta' sejħa għall-offerti. Sar ħafna xogħol ġewwa Villa Francia, liema xogħol inkluda restawr ta' passaġġi, monumenti u ħitan storiċi fil-parti tal-ġnien informali tal-Villa. Il-proġett għandu jitlesta fil-bidu tal-2016. tal-Parroċċa tal-Immakulata Kunċizzjoni B'fondi kapitali lokali allokati lid-Direttorat saru diversi xogħlijiet ta' restawr fuq bini storiku, fosthom ta' S.Duminku fil-Belt, il-Kappella tal-Mirakli f'Ħal Lija, il-Kappella ta' Wejda fil-Mosta, il-Kappella tad-Duluri fil-Pietà, il-faċċati prinċipal tal-Kon Kattidral ta' San Gwann, proġett ta' restawr tal- ħitan storiċi tal-ġonna tal-Palazz ta' S.Anton, u ħamest istatwi fil-Qrendi. Inbeda wkoll xogħol fuq il-Loġġja tal-Palju fil-limiti tar-Rabat u d-Dar 8 ta' Settembru fil-Birgu. Matul l-2015 ġiet imnedija skema li permezz tagħha Kunsilli Lokali setgħu jressqu talbiet għal restawr ta' binjiet storiċi fil-lokalitajiet rispettivi tagħhom, u intgħażlu hames proġetti li se jitwettqu fl- 2016. il-Parroċċa Id-Direttorat tar-Restawr ressaq ukoll żewġ proġetti għal konsiderazzjoni ta' Fondi Ewropej taħt il-Programm FEŻR 2014-2020. Dawn huma ir-riġenerazzjoni tal-Palazz Presidenzjali, bi sħab ma' Heritage Malta, u l-proġett tal-MICAS, spazju għall-Arti Kontemporanja, bi sħab mas-CBCP. Ġie konkluż proġett b'Fondi Soċjali Ewropej li permezz tiegħu l-ħaddiema tad-Direttorat ibbenefikaw minn taħriġ speċjalizzat f'diversi oqsma relatati max-xogħol tad-Direttorat kemm f'Malta kif ukoll f'istituzzjoni l-Ingilterra. L-investiment globali tad-Direttorat tar-Restawr fuq dawn l-imsemmija inizjattivi matul l-2015 laħħaq 7.1 miljun Ewro. UFFIĊĊJU TAN-NUTAR TAL-GVERN Fl-Uffiċċju tan-Nutar tal-Gvern hemm żewġ sezzjonijiet prinċipali: l-Arkivji Nutarili u s- Sezzjoni Nutarili. IS-SEZZJONI TAL-ARKIVJI Fl-Arkivji Nutarili jiġu ddepożitati l-atti nutarili inter vivos u testmenti pubbliċi minn nutara li fil- preżent jeżerċitaw jew li kienu jeżerċitaw il-professjoni f'Malta. Atti inter vivos jinkludu l- kuntratti kollha bħal dawk li għandhom x'jaqsmu ma' trasferimenti ta' proprjetà (bejgħ, ċnus, qsim, self, eċċ.). Fl-Arkivji nsibu wkoll il-kuntratti kollha ppubblikati min-Nutara tal-Gvern. Dawn l-atti nutarili kollha jiġu ddepożitati sabiex jiġu konservati u arkivjati skont il-liġi. Fl- uffiċċju prinċipali li jinsab f'numru 2/3, Triq Mikiel Anton Vassalli, il-Belt Valletta, jinżammu l- oriġinali kollha tal-atti nutarili filwaqt li r-reġistri (kopji) huma arkivjati f'numru 24, Triq San Kristofru, il-Belt Valletta. L-Arkivji Nutarili huma minjiera ta' informazzjoni u riċerka. L-atti nutarili u reġistri huma dokumenti legali u jiġu eżaminati u studjati sikwit minħabba l-implikazzjonijiet legali, sabiex jistabbilixxu t-titlu rigward proprjetà, għal skopijiet ta' wirt, u b'mod ġenerali sabiex wieħed jivverifika d-drittijiet u l-obbligazzjonijiet tiegħu jew tagħha li joħorġu mill-kuntratti. F'dak li għandu x'jaqsam ma' kuntratti li saru fl-antik li jmorru lura sekli sħaħ, l-Arkivji Nutarili huma sors ta' riċerka tal-istorja. L-atti nutarili kollha li ġew depożitati l-Arkivji huma aċċessibbli sabiex jiġu spezzjonati mill-pubbliku, u dana bil-kundizzjoni li min jixtieq jispezzjona att pubbliku jrid jipprovdi d-data tal-att u l-isem tan-nutar li ppubblika l-att mitlub sabiex jinqeda. Kopji legali u informali jinħarġu fuq talba mill-pubbliku li jista' wkoll jordna l-kopja tal-att/i li jixtieq permezz tal-posta elettronika. Din is-sistema għenet ħafna sabiex jitjieb is-servizz li jingħata lill-pubbliku mis-Sezzjoni tal-Arkivji. Dawn l-ispezzjonijiet u kopji maħruġa jsiru bi ħlas. Matul is-sena 2015, inħareġ total ta' 13,303 kopji mill-Arkivji; din iċ-ċifra tirrappreżenta żieda ta' 13% fuq il-kopji li nħarġu mill-Arkivji fis-sena preċedenti. Din iż-żieda hija attribwita wkoll għall-fatt li d-Dipartiment investa fi scanners ġodda li eliminaw il-proċess laburjuż ta' photocopying u li għenu sabiex il-proċess ikun wieħed mexxej. Ingħatat assistenza lil numru ta' klijenti li kellhom problemi relatati ma' kuntratti ppubblikati minn nutar li l-atti tiegħu kienu ġew depożitati fl-Arkivji Nutarili b'ordni tal-Qorti tar-Reviżjoni, għalkemm ma kinux spezzjonati skont il-liġi, u issa ma għadux jeżerċita l-professjoni nutarili. Ingħatat ukoll assistenza lil numru ta' klijenti li ffaċċjaw problemi minħabba kuntratti ppubblikati minn nutar li kien twaqqaf mill-Qrati milli jeżerċita l-professjoni nutarili. F'dan il- każ u safejn kien possibbli n-noti tal-insinwa u ipoteka relattivi ġew iskritti fir-Reġistru Pubbliku skont il-liġi min-Nutar Prinċipali tal-Gvern li ffirma wkoll il-formoli tal-ħlas tal-boll lill- Kummissarju tat-Taxxi Interni. Ix-xogħol legali fid-Dipartiment żdied sostanzjalment bl-emendi li saru f'dawn l-aħħar snin, b'mod partikolari fejn għandu x'jaqsam mar-reviżjoni tat-testmenti ppubblikati min-nutara prattikanti f'Malta u Għawdex, liema xogħol qiegħed isir min-Nutara fl-Uffiċċju tan-Nutar tal-Gvern skont il- Kapitlu 55 tal-Liġijiet ta' Malta. Dan kollu, kif ukoll ir-reviżjoni ta' atti nutarili minn Uffiċjali Reviżuri mqabbdin mill-Kunsill Nutarili, irriżulta f'żieda sostanzjali fin-numru ta' volumi ta' atti inter vivos u testmenti li ġew depożitati fl-Arkivji Nutarili. Fil-fatt, b'kollox ġew ddepożitati 1,624 volumi fl- Arkivji Nutarili fis-sena 2015, liema total jirrappreżenta żieda sostanzjali ta' 63% min-numru ta' volumi li ġew iddepożitati fis-sena preċedenti. L-Arkivji fi Triq San Kristofru Matul is-sena 2015 l-Uffiċċju tan-Nutar tal-Gvern, bl-assistenza tal-Kunsill għar-Riżorsi tal-Arkivji Nutarili (NARC), komplew fil-ħidma bla heda tagħhom li jorganizzaw u jtejbu l-Arkivji fi Triq San Kristofru, il-Belt Valletta. Numru ta' viżitaturi distinti żaru dawn l-Arkivji u baqgħu impressjonati bir-rikkezza ta' dak kollu li jinstab hawnhekk. Ta' min isemmi wkoll illi numru ta' riċerkaturi, uħud minnhom barranin, żaru l-Arkivji fuq bażi regolari inkonnessjoni mal-istudji tagħhom fl-istorja medjevali. Matul din is-sena sar progress biex tiġi ppreservata l-kollezzjoni imprezzabbli tad-dokumenti li jinstabu fl-imsemmija Arkivji, bl-għajnuna wkoll ta' voluntiera li joffru s-servizzi tagħhom lill-Arkivji. Organizzazzjonijiet privati, fosthom l-HSBC ikkontribwixxew permezz ta' sponsors u flimkien man-NARC għenu sabiex isalvaw dan id-depożitarju legali minn kull deterjorazzjoni u telqa. GasanMamo Insurance Ltd. kompla l-proġett ta' restawr ta' diversi volumi ta' dokumenti fl-Arkivji Nutarili matul din is-sena u pprovda fondi bil-għan li jiġu restawrati dokumenti, speċjalment sabiex jiġu illegati volumi ta' dokumenti li ddeterjoraw tul iż-żminijiet. Fl-2014 il-Fondazzjoni Alfred Mizzi kienet kkommettiet ruħha sabiex tvara l-iskema "Tadotta Nutar" billi tat donazzjoni ta' €50,000 fuq perijodu ta' seba' snin li bdew jiddekorru minn Ottubru tas-sena 2014 bil-għan li tissapportja din l-iskema. L-impenn tal-Fondazzjoni matul is-sena 2015 kompla, u din is-sena ġie 'addotat' In-nutar Bartolomeo Selvagij de Via (li kien jeżerċita l- professjoni nutarili f'Malta bejn is-snin 1530 u 1551) u l-volumi ta' atti nutarili tiegħu (ċirka ħamsin) li jixħtu dawl fuq l-ewwel snin tal-Kavalieri fil-Birgu jinsabu fl-Arkivji Nutarili. L-Uffiċċju tan-Nutar tal-Gvern, flimkien man-NARC, ħadmu bla heda sabiex jinħoloq għarfien dwar l-importanza tal-Arkivji Nutarili. Fis-sena preżenti kienu organizzati żjarat għal numru ta' studenti fl-imsemmija Arkivji, kemm fl-Arkivji prinċipali fi Triq Mikiel Anton Vassalli kif ukoll fl- Arkivji fi Triq San Kristofru, il-Belt Valletta. Saru anki lezzjonijiet lil studenti tal-liġi dwar il-valur tas-sorsi nutarili għall-istudju tal-istorja legali. Dawn huma opportunitajiet sabiex l-Arkivji Nutarili jiġu proġettati bħala ċentru importanti għar-riċerka. Fil-fatt l-Uffiċċju tan-Nutar tal-Gvern applika għall-fondi mill-Unjoni Ewropea u ssottometta applikazzjoni sabiex dan l-Arkivju jsir ċentru ta' eċċellenza u riċerka. Il-Gvern ta' Malta alloka wkoll il-bini ta' maġenb l-Arkivji liema bini ser ikun interkonness mal-Arkivju preżenti u parti mill- proġett għall-fondi mill-Unjoni Ewropea. Fis-sena preżenti saru wkoll laqgħat tal-iSteering Committee għar-riabilitazzjoni tal-Arkivji Nutarili, li huwa Bord konsultattiv u non-eżekuttiv li ġie mwaqqaf mill-Gvern fis-sena 2013 u appuntat fuq bażi volontarja. L-għan tiegħu huwa li jissuġġerixxi u jipprovdi pjan ħolistiku ta' konservazzjoni għar-riabilitazzjoni tal-Arkivji Nutarili ta' Triq San Kristofru, il-Belt Valletta. Il- membri tagħha jevalwaw proposti u proġetti u jagħtu pariri indipendenti, professjonali u bħala esperti lin-Nutar Prinċipali tal-Gvern u l-Arkivji Nutarili. L-għan aħħari huwa li sas-sena 2018 fl- Arkivji Nutarili fi Triq San Kristofru, il-Belt Valletta, ikunu saru xogħlijiet ta' riabilitazzjoni u jkun ċentru ta' riċerka storika b'ħaddiema professjonali; din timmarka r-rwol importanti li se jkollha l- Belt Valletta bħala Belt Ewropea tal-Kultura. L-Arkivji fi Triq San Kristofru qed tirċievi membri tal-pubbliku kważi kuljum. Is-Sezzjoni Nutarili Is-Sezzjoni Nutarili tippubblika kuntratti li fihom ikunu parti l-Gvern jew xi entità mwaqqfa b'liġi jew, skont kif jista' jiġi awtorizzat mill-Ministru f'kull każ, xi soċjetà jew korp ieħor li fih il- Gvern ta' Malta jew xi korp ieħor kif intqal qabel, ikollhom sehem biżżejjed biex jikkontrollaw jew ikollhom kontroll effettiv fuqu. Is-Sezzjoni Nutarili taħdem direttament ma' ħafna Dipartimenti Governattivi sabiex jiġu mwettqa l-policies u attivitajiet tal-Gvern. Id-Dipartiment jirċievi wkoll talbiet għall- pubblikazzjoni ta' atti li jirrigwardaw numru ta' korsijiet ta' studju u taħriġ, organizzati b'mod partikolari mid-Dipartiment tas-Saħħa, id-Direttorat għal Servizzi Edukattivi, il-Ministeru tal- Affarijiet Barranin, CDRT, id-Dipartiment tal-Economic Policy, Pulizija ta' Malta u oħrajn. Matul is-sena 2015 dan id-Dipartiment ippubblika b'kollox 183 kuntratt, fosthom kuntratti ta' fondazzjoni, żieda ta' 16% fuq is-sena preċedenti. . Eżami għal ħatra ta' Nutar F'Marzu 2015 sar l-eżami għall-ħatra ta' nutar. Tlettax (13)-il kandidat ingħata l-warrant ta' nutar f'Ġunju 2015. L-Uffiċċju tan-Nutar tal-Gvern ħa ħsieb li jħejji wkoll il-lista ta' Nutara mejtin jew li ma għadhomx jeżerċitaw il-professjoni u l-Konservaturi tagħhom, kemm f'Malta kif ukoll f'Għawdex, u l-lista ta' Nutara eżerċenti f'Malta u f'Għawdex, sabiex dawn jiġu ppubblikati fil-Gazzetta tal-Gvern f'Jannar 2016 skont il-liġi. Lista ta' Nutara Lotteriji Nutara minn dan id-Dipartiment jissorveljaw il-lotterija tal-Gvern tar-riċevuti fiskali li ssir darba f'xahar. Xogħol nutarili fid-Dipartiment tan-Nutar tal-Gvern u Arkivji Nutarili f'Għawdex Fis-sena preżenti sar xogħol ta' reviżjoni ta' testmenti ppubblikati minn Nutara Għawdxin skont l- Artikli 94A u 94B tal-Kapitlu 55 kif ukoll xogħol ieħor nutarili fl-Arkivji Nutarili f'Għawdex skont il- ħtieġa, fl-assenza ta' Nutar tal-Gvern għal Għawdex. Dħul u Infiq Id-dħul hekk kif miġbur minn dan l-Uffiċċju fis-sena 2015 jammonta għal €161,449.07, filwaqt li l- infiq fl-imsemmi perijodu jammonta għal €481,860.04. DIPARTIMENT TAL-GVERN LOKALI Finanzjament Fl-2015, il-Gvern alloka s-somma ta' € 32,000,000 bħala allokazzjoni diretta lill-Kunsilli Lokali skont il-formula ta' finanzjament li tinsab fit-Tmien Skeda tal-Att dwar Kunsilli Lokali (Kap 363). Din kienet tirrifletti żieda ta' € 1,000,000 fuq is-sena 2014. Il-Gvern alloka wkoll ammont ieħor ta' € 1,000,000 biex jintuża għal diversi inizjattivi speċjali li jagħmlu l-Kunsilli Lokali. Permezz jorganizzaw attivitajiet/inizjattivi varji li jolqtu diversi aspetti bħal kultura, sport u edukazzjoni. L-iskemi li ngħataw matul l-2015 qed jidhru taħt sezzjoni oħra. il-fond, diversi Kunsilli setgħu ta' dan Il-Gvern kompla jgħin lill-Kunsilli Lokali billi jassenjalhom ħaddiema. Is-salarji u l-pagi ta' dawn il-ħaddiema iħallashom il-Gvern ċentrali u għaldaqstant il-Kunsilli Lokalli jkunu qegħdin jiffrankaw l-ispejjeż. Bħas-snin ta' qabel ukoll, il-Gvern, permezz tad-Dipartiment għall-Gvern Lokali pprovda għajnuna finanzjarja lill-Assoċjazzjoni tal-Kunsilli Lokali (AKL) - € 102,772.50 u lill- Assoċjazzjoni Nazzjonali tas-Segretarji Eżekuttivi tal-Kunsilli Lokali u Reġjuni (ANSEK) - € 9,318 bħala parti mill-impenn tiegħu li jkompli jgħin lil dawn iż-żewġ entitajiet. It-tabella t'hawn taħt turi l-allokazzjoni finanzjarja diretta li l-gvern ċentrali għadda lill-Kunsilli Lokali (permezz tal-formula tal-finanzjament) minn meta dawn ġew imwaqqfa fl-1994 sal- lum. L-allokazzjoni finanzjarja li għadda l-gvern ċentrali lill-Kunsilli Lokali: 1994-2015 Allokazzjoni finanzjarja diretta (formula ta' finanzjament) Sena finanzjarja Lm mill. Allokazzjoni diretta – totali INIZJATTIVI OĦRA Skema ta' Impjieg Inklussiv fil-Komunità Għat-tieni sena konsekuttiva, id-Dipartiment għall-Gvern Lokai kompla jmexxi din l-iskema li biha Kunsilli Lokali jistgħu jimpjegaw persuni bi bżonnijiet speċjali. Id-Dipartiment jirrifondi lura lill-Kunsilli Lokali l-pagi li jkunu ħarġu lil dawn l-impjegati. Sittax-il Kunsill Lokali kienu qed jieħdu sehem f'din l-iskema li għaliha l-Gvern ivvota l-ammont ta' € 200,000. L-iskema ta' Public Private Partnership fuq toroq tal-Kunsilli Lokali baqghet għaddejja matul din is-sena wkoll u għal dan il-għan il-Gvern alloka ammont ta' € 1,000,000. Matul din is-sena ma kienx hemm applikazzjonijiet minn Kunsilli Lokali għall-Public Private Partnerships oħra. Uffiċċini ġodda tal-Kunsilli Lokali u talbiet għall-Self mill-Bank Matul din is-sena, il-Kunsill Lokali ta' Ħal Luqa beda jopera minn uffiċini amministrattivi ġodda wara li applika u ġab l-approvazzjonijiet meħtieġa skont l-Att dwar Kunsilli Lokali. Ma kienx hemm applikazzjonijiet minn Kunsill Lokali biex jieħdu self mill-bank. Pagamenti permezz tas-sistema tas-SEPA Matul din is-sena, uffiċjali mid-Dipartiment flimkien ma' dawk tat-Teżor u l-Bank Ċentrali ta' Malta, komplew bil-provi ta' din is-sistema ġdida. Permezz tagħha, pagamenti li jgħaddu direttament fil-kontijiet tal-bank, bħal pereżempju l-allokazzjonijiet u ħlasijiet oħra lill-Kunsilli Lokali, ikunu jistgħu jsiru b'aktar mod mgħaġġel u effiċjenti. Hu maħsub illi din is-sistema tibda taħdem fil-bidu tal-2016. Għotja ta' skemi Skemi maħruġa f'2015 Sa minn meta giet imnedija l-iskema għall-finanzjament ta' proġetti għal attivitajiet kulturali fl- 2009, id-Dipartiment għall-Gvern Lokali nnota li l-Kunsilli qegħdin jimbarkaw aktar fuq proġetti ambizzjużi, u jipparteċipaw b'mod attiv f'kull skema mnedija. Kumitati Amministrattivi u anke Kumitati Reġjonali qed jimxu fl-istess passi. Matul l-2015, sitt (6) skemi ġodda ġew imnedija mill-DLG u skema oħra nħarġet mill-ġdid flimkien mas-Segretarjat Parlamentari għad-Drittijiet tal-Persuni b'Diżabilità u Anzjanità Attiva. Id-Dipartiment kien involut fil-preparazzjoni, aġġudikazzjoni (permezz ta' uffiċjal fuq il-Bord tal-Evalwazzjoni) u l-ħlas ta' dawn l-iskemi lill-Kunsilli li bbenefikaw minnhom. L-iskemi u l- ammonti allokati għal kull wieħed huma indikati fit-tabella hawn taħt. Lista ta' Skemi maħruġa fl-2015 Memo 5/2015 - Skema għall-finanzjament ta' korsijiet ta' tagħlim Tul il-Ħajja Memo 10/2015 - Skema għall-finanzjament ta' Libreriji taħt ir- responsabbiltà tal-Kunsilli Lokali Memo 11/2015 - Skema għall-finanzjament ta' restawr ta' siti storiċi Għandhom jiġu ffinanzjati mill- Restoration Unit Memo 22/2015 - Skema għall-Attivitajiet Kulturali għal Diċembru 2015 Memo 30/2015 - Skema għall-Attivitajiet Kulturali 2016 Memo 32/2015 - Espressjoni ta' Interess għall-Impjegar ta' Persuni b'Diżabilità Aċċessibilità A+ Award Scheme Skemi mogħtija fl-2015 Fl-2015, id-Dipartiment għall-Gvern Lokali, wara l-aġġudikazzjoni tal-iskemi varji kollha mill- Bord t' Aġġudikazzjoni rispettivi tagħhom, għajr għal wieħed biss li jappartjeni mill-2014. Din hija l-lista rispettiva: a ħ g u q s n u K m u K m u K a ħ g a j t o ħ G s n u K m u K m u K Memo - Skema għall-Attivitajiet Kulturali 2014/15 * Memo 5/2015 - Skema ta għall-finanzjament 'korsijiet ta' tagħlim Tul il-Ħajja 2015/16 10/2015 - Memo Skema għall-Kunsilli Lokali li għandhom ir- tal- responsabbiltà libreriji lokali 2015 Memo Skema finanzjament restawr ta' siti storiċi ** 35 - għall- ta' Memo - Skema għall-Attivitajiet Kulturali Diċembru 2015 Memo – Skema għall-Attivitajiet Kulturali 2016 *** Aċċessibilità A+ Award Scheme**** Memo Espressjoni għall-Impjegar Persuni b'Diżabilità - t'Interess ta' * L-Attivitajiet biss li jkopru Parti 2 tas-sejħa jkunu ngħataw ** L-iskema se tkun iffinanzjata mid-Dipartiment tar-Restawr *** L-Applikazzjonijiet biss għall-ewwel kwart ġew għadhom evalwati mill-Bord **** Għadha trid tiġi mogħtija Bħal fis-snin preċedenti, ġew segwiti l-Kunsilli Lokali, Kumitati Amministrattivi u Kumitati Reġjonali fil-progress tagħhom, relatat mal-iskemi li jkunu bbenefikaw. Dan irriżulta fi proċess ta screening ta' Kunsilli li qegħdin iwettqu l-eżekuzzjoni ta' dawn ix-xogħlijiet u għajnuna biex jagħlqu l-iskemi kemm jista' jkun bla ma jħallu ħafna xogħol pendenti. jistgħu Sezzjoni għall-UE u Affarijiet Internazzjonali fi ħdan id-Dipartiment għall-Gvern Lokali Minn meta Malta saret stat membru tal-Unjoni Ewropea (UE), saru disponibbli opportunitajiet ġodda ta' finanzjament għal proġetti ta' fejda għall-gvern lokali. F'Settembru 2013 din is- sezzjoni kienet kompletament ristrutturata b'mod jiġu milħuqa r- responsabbilitajiet varji tagħha. Staff ġdid ġie trasferit fis-sezzjoni u ġew assenjati responsabbilitajiet biex jiffukaw direttament fuq ħidmiet ewlenin fi ħdan dan l-uffiċċju. Din li ġejja hija lista ta' responsabiltajiet tas-sezzjoni: 1. Applikazzjoni għall-finanzjament ta' proġetti nazzjonali u l-implimentazzjoni tagħhom, proġetti li jkunu magħżula taħt il-programmi varji tal-UE; 2. Issir Punt ta' Kuntatt Nazzjonali għall-programmi tal-UE; 3. Tagħti opinjonijiet dwar żviluppi tematiċi fl-Unjoni Ewropea u l-Kunsill tal-Ewropa relatati mal-gvern lokali; 4. Tipprovdi assistenza lill-ministeri oħra u r-Rappreżentanza tal-UE dwar il-leġiżlazzjoni tal- UE; U 5.Tissorvelja ffinanzjati parzjalment mill-UE. Hawn taħt għandek issib aktar dettalji dwar l-attivitajiet imwettqa mis-Sezzjoni: l-implimentazzjoni proġetti ta' Punt ta' Kuntatt Nazzjonali Id-Dipartiment huwa in-'National Dissemination Point' tal-programm URBACT u l-Punt ta' Kuntatt Nazzjonali għall-programm 'Ewropa għaċ-Ċittadini'. Dawn il-programmi huma mfassla biex jassistu lill-Gvern, lill-Kunsilli Lokali u lill-Għaqdiet oħra mhux Governattivi fit- tħejjija tal-ippjanar urban (URBACT) u opportunitajiet biex jimplimentaw attivitajiet immirati lejn it-tisħiħ tal-parteċipazzjoni taċ-ċittadini fil-ħajja pubblika (Ewropa għaċ-Ċittadini). Bħala Punt ta' Kuntatt Nazzjonali għall-programm 'L-Ewropa għaċ-Ċittadini' d-Dipartiment kien involut b'mod attiv fil-formulazzjoni tal-opinjoni ta' Malta dwar il-perjodu ta' programmar ġdid - 2014-2020. Barra minn hekk, id-Dipartiment provda ħafna għajnuna lill-kunsilli lokali permezz ta' laqgħat lokali varji relatati mal-programm, kull fejn dan kien mitlub. Dan sar wara li d-Dipartiment assigura € 25,000 f'finanzjament dirett mill-Kummissjoni Ewropea biex bl- ambitu ta' Punt ta' Kuntatt Nazzjonali jorganizza sessjonijiet ta' informazzjoni u ta' taħriġ. Matul l-2015, dan l-uffiċċju organizza 'l fuq minn 10 sessjonijiet ta' informazzjoni u taħriġ f'Malta u f'Għawdex b'parteċipazzjoni ta' madwar 400 persuna. Parteċipazzjoni fil-Kunsill tal-Ewropa Id-Dipartiment jirrappreżenta lil Malta fil-Kumitat għall-Iżvilupp Reġjonali u Lokali tal-Kunsill tal-Ewropa. Dan il-kumitat jipprovdi l-pjattaforma għas-47 pajjiżi Membri biex jiddibattu kwistjonijiet li huma ta' interess ġenerali lill-gvern lokali u kif ukoll iservi bħala pont għal istituzzjonijiet oħra Ewropej. Madankollu l-attività ewlenija hi relatata mal-opinjoni espressa fil-Kumitat tal-Ministri tal-Kunsill tal-Ewropa fuq diversi temi li eventwalment ser jiffurmaw politika tal-gvern lokali madwar l-Ewropa. Monitoraġġ fuq il-Proċess ta' Implimentazzjoni ta' Proġetti tal-Kunsill Lokali Parteċipazzjoni f'laqgħat bilaterali li huma miżmuma bejn Awtoritajiet Amministrattivi tal-Fond Ewropew għall-Iżvilupp Reġjonali (FEŻR), Fond Soċjali Ewropew (FSE), Malta-Italia u l- miżuri 313 u 323 programmi u l-Kunsilli Lokali. L-għan ta' din il-parteċipazzjoni hija doppja - li jingħataw pariri kemm lill-Awtoritajiet ta' Ġestjoni u l-Kunsilli Lokali sabiex jaslu għal titjib fl- implimentazzjoni tal-proġetti konċernati u kif ukoll biex jissaħħaħ il-monitoraġġ fuq l-operat tal-Kunsilli fil-ġestjoni tal-proġett. B'hekk jiġi żgurat li jitħarsu l-prinċipji ta' governanza finanzjarja kif ukoll li jissaħħu r-relazzjonijiet mal-imsieħba lokali u internazzjonali. Implimentazzjoni tal-Proġetti tad-Dipartimenti Parzjalment Finanzjati mill-Unjoni Ewropea (UE) Proġett 1 L-Unità tat-Taħriġ fi ħdan id-Dipartiment għall-Gvern Lokali ġiet stabbilita f'Ġunju tal-2011 sabiex tmexxi korsijiet ta' taħriġ skont il-bżonnijiet attwali u futuri tal-gvern lokali. L-Unità tikkollabora ma' unitajiet oħra fi ħdan id-Dipartiment bħal dik tar-Riżorsi Umani u dik tal-UE u Affarijiet Internazzjonali bil-għan ewlieni li tikkoordina u timmassimizza l-użu tar-riżorsi tagħha proprju fl-iżvilupp ta' programm ta' taħriġ kemm għall-persuni eletti u għas-segretarji eżekuttivi tal-gvern lokali. Barra minn hekk, l-għan ewlieni tal-unità hija li tiġi stabbilita tal-Amministrazzjoni Pubblika u fuq strateġija nazzjonali ta' taħriġ. It-'Training Needs Analysis' ipprovda strateġija ċara lid- Dipartiment – dik li jiġi introdott qafas ta' taħriġ komuni mfassal speċifikament biex jintlaħqu l- ħtiġijiet tas-Segretarji Eżekuttivi li jaħdmu fil-Kunsilli Lokali/Kumitati Reġjonali u l-persunal tad-Dipartiment ghal Gvern Lokali bil-għan li tiġi żgurata u mtejba l-Ġestjoni Pubblika u l- Governanza fuq Livell Lokali. L-applikazzjoni tad-Dipartiment għall-finanzjament taħt il-Fond Soċjlai Ewropew (FSE) kienet ta' suċċess u sa minn Settembru 2012 is-sezzjoni kienet ukoll involuta fil-proċess ta' implimentazzjoni ta' proġett li jindirizza kwistjonijiet varji relatati mal-Politika tal-Governanza Lokali. Ir-rilevanza tal-qafas ta' taħriġ komuni għandha x'taqsam ukoll maż-żieda tas-servizz lill-pubbliku inġenerali permezz ta' effiċjenza akbar fil-Kunsilli Lokali, biex dawn ikollhom impjegati tas-servizz pubbliku u tas-settur pubbliku mħarrġa aħjar filwaqt li jgħin fil-ħtiġijiet relatati mat-tmexxija u sens ċiviku. Għalhekk b'qafas ta' taħriġ komuni fi ħdan strateġija ta' taħriġ nazzjonali għall-gvern lokali, għandha tiżdied l-effiċjenza fil-gvern lokali, fis-settur tal- governanza finanzjarja, fis-sodisfazzjon tal-klijent għat-titjib ta' tali servizzi u b'mod partikolari fil-ġestjoni tal-fondi pubbliċi inġererali Skont ir-riżultati prinċipali tal-proġett, sar kors li wassal għal Diploma 'Continuous Professional Diploma' fil-livell 5 dwar il-governanza lokali għas-Segretarji Eżekuttivi u l-istaff fid-Dipartiment tal-Gvern Lokali. Dan il-kors ġie akkreditat mill-Kummissjoni Nazzjonali għat- Tagħlim Ulterjuri u Għola (NCHFE) u kien imniedi uffiċjalment f'Ottubru 2014. Il-kors tad- Diploma tlesta b'suċċess minn Segretarji Eżekuttivi kollha flimkien ma' rappreżentanti tad- Dipartiment għall-Gvern Lokali. Kors train the trainer tlesta ukoll b'suċċess u l-konferenza finali li għalqet l-attivitajiet kollha mwettqa taħt dan il-proġett, saret fit-28 ta' Diċembru 2015. Il-proġett għalhekk ġie kompletat b'suċċess kif kien ippjanat fl-iskeda ta' implimentazzjoni tal- proġett. Proġett 2 – 'Partnership for Creative Governance' Id-Dipartiment għal Gvern Lokali applika sabiex dan il-proġett jiġi implimentat flimkien mal- Kunsill tal-Ewropa u ffinanzat mill-Fondi Norveġiżi. L-għan tal-proġett hu li jistabbilixxi numru ta' inizjattivi li permezz tagħhom jiġu riċerkati, eżaminati u kreati miżuri ta' tisħiħ tal- rispettivi tal-iżvilupp kapaċitajiet responsabbli mill-gvernijiet lokali, sia dawk eletti kif ukoll dawk fl-amministrazzjoni, biex permezz tagħhom jitjieb il-kwalità tas-servizz offrut lill-komunità kif ukoll jiġi ffaċilitat iktar l- aċċess għal tali servizzi. Dan imbagħad għandu jwassal għal programm professjonali ta' skambju ta' persuni involuti fis-settur sabiex jibqà jitjieb l-operat tagħhom. istituzzjonali, tal-persuna tisħiħ ta' Waħda mill-inizjattivi prinċipali li se jittieħdu hija l-Leadership Academy Programme. Tmexxija tajba tista' tagħmel differenza pożittiva fil-mod ta' kif awtorità lokali timxi 'l quddiem. U llum hemm qbil ġenerali li l-element ta' leadership hu l-iktar element imporanti fl-iżvilupp ta' governanza lokali. Leadership hi l-kapaċità li tifforma viżjoni għal futur tal-komunità lokali u tibdilha f'realtà permezz tal-involviment tal-istess komunità, tal-għajnuna tal-awtorità pubblika kif ukoll tal-aħjar użu tas-servizzi pubbliċi. L-iskopijiet prinċipali tat-taħriġ kienu (a) li jikber l- għarfien u jissaħħu l-għodda tat-tagħlim tal-għalliema fis-settur tal-leadership fi gvernijiet lokali, kollox ibbażat fuq kunċetti hekk kif spjegati fil-manwal fuq leadership moderna, żviluppat miċ-Ċentru; (b) li jiġi stabbilit grupp ta' għalliema li potenzjalment jibqgħu jmexxu 'l quddiem il-Leadership Academy Programme fil-pajjiżi u fil-gvernijiet lokali rispettivi; (ċ) tiġi kkreata assoċazzjoni ta' għalliema/esperti internazzjonali bil-għan li jibqgħu, fil-futur, jikkoperaw bejniethom u jaqsmu flimkien l-esperjenzi u l-prattiċi individwali żviluppati minnhom sabiex finalment dan il-Leadership Academy programme jibda jitħaddem fuq livell bilaterali. Matul l-2012, il-Kunsill tal-Ewropa, permezz ta' invit formali, kien informa lid-Dipartiment għal Gvern Lokali, b'laqgħa li kienet qed tiġi organizzata f'Oslo, in-Norveġja, minn KS – l- Assoċazzjoni tal-Gvernijiet Lokali Norveġiża bil-għan li "…tiġi diskussa l-implimentazzjoni ta' Partnerjat għal proġett ta' Governanza Kreattiva li kellu jkun iffinanzjat mill-Fondi Norveġiżi, kif ukoll l-irwol ta' kull sieħeb fil-Proġett". Il-proġett 'Partnership for Creative Governance', kien miktub f'Malta mid-Dipartiment għall-Gvern Lokali flimkien mal-Assoċazzjoni għall- Gvernijiet Lokali, bl-assistenza taċ-Ċentru ta' Eċċellenza għal Riformi ta' Gvernijiet Lokali, fi ħdan il-Kunsill tal-Ewropa, taħt is-sezzjoni 25 tal-Programme: "Capacity Building and Institutional Cooperation between Beneficiary State and Norwegian Public Institutions, Local and Regional Authorities' of the Norwegian Financial Mechanism". Il-proġett miexi skont kif programmat. Fl-2014 ġie ffirmat ftehim ta' koperazzjoni maċ-Ċentru ta' Eċċellenza għal Riformi ta' Gvernijiet Lokali, fi ħdan il-Kunsill tal-Ewropa. Dan iċ-Ċentru ser jipprovdi lid-Dipartiment bl-għajnuna teknika meħtieġa fuq is-suġġett. Ir-rapporti tat- training needs analysis u tan-National Training Strategy tlestew min-naħa ta' esperti imqabbda mill-Kunsill tal-Ewropa. Matul l-2015 ġew organizzati żewġ fażijiet minn tlieta tat- taħriġ f'Performance Management. Dan it-taħriġ kien immexxi minn żewġ esperti internazzjonali magħżula mill-istess Kunsill tal-Ewropa. Fl-istess sena ġie mniedi wkoll il- European Label of Governance Excellence, li ser jipprovdi lill-Kunsilli Lokali inċentivi ulterjuri li permezz tagħhom il-Kunsilli mhux biss jistinkaw biex jimplimentaw dak li hu statutorjament obbligat bil-ligi li jimplimentaw, imma li jaraw kif jidħlu f'proġetti u inizjattivi li permezz tagħhom jaraw li jtejbu l-kwalità tal-ħajja tar-residenti li jirrappreżentaw. Bord tal-Petizzjonijiet Is-Sistema Lokali ta' Infurzar issarrfet f'devoluzzjoni ta' poter sostanzjali lill-awtoritajiet lokali, kemm dawk Reġjonali kif ukoll dawk Lokali. Permezz ta din is-sistema l-awtoritajiet lokali ingħatatilhom ir-responsabbilità li jenforzaw il-liġi permezz tal-Avviż Legali 32 tas-sena 2000. Dan il-programm radikali għall-Infurzar Lokali għin lill-Kunsilli Lokali jiżguraw livell għola ta' dixxiplina komunitarja permezz ta' kampanji edukattivi kif ukoll ta' inizjattivi ta' infurzar. Dan seta' jseħħ billi ssieħbu flimkien il-Kunsilli Lokali, il-Kumitati Reġjonali, il-Kuntratturi li jipprovdu s-servizzi tal-Gwardjani Lokali kif ukoll uffiċjali oħra ta' Infurzar. Il-funzjonijiet tal-Bord huma dawn li ġejjin: (a) li jiddeċiedi dwar il-petizzjonijiet li jsiru quddiemu minn kull min jiġi, jew ikun ser jiġi, akkużat b'reat imniżżel fl-Iskeda quddiem Kummissarju; (b) biex jordna t-twarrib jew li ma jitkomplewx proċedimenti quddiem il-Kummissarju li jkollhom x'jaqsmu ma' xi reat imniżżel fl-Iskeda fuq talba ta' persuna msemmija fil-paragrafu ta' qabel dan; u (ċ) biex tinħafirlu, għalkollox jew f'parti minnha, xi piena pekunjarja imposta mill-Kummissarju wara proċedimenti dwar xi kontravenzjoni ta' reat imniżżel fl-Iskeda. Il-Bord jirċievi petiżżjonijiet permezz ta' ittri (bil-posta fil-Kaxxa Postali 41 – Il-Belt Valletta), permezz ta' emails (fuq petitions.dlg@gov.mt) u minn April tal-2012, il-Gvern nieda sistema online (www.les.gov.mt) fejn persuna tista' tibgħat petizzjoni direttament fuqha. F'Ottubru tal-2015, ir-Reġistratur tal-Bord beda jipproċessa fuq sistema online anki dawk il- petizzjonijiet li l-Bord ikun ircieva bil-posta. Dan il-fatt żied fit-trasparenza u fl-effiċjenza tal- ipproċessar ta' tali petizzjonijiet. Fil-fatt, matul l-2015 il-Bord irċeva total ta' 33,989-il petizzjoni, li jfisser żieda ta' madwar 8,000 petizzjoni fuq is-sena ta' qabel jew inkella ta' madwar 30% fuq l-2014. Minn dawn, 17,354 intbagħtu bil-posta jew bl-email, filwaqt li 16,635 intbagħtu bis-sistema online. Sal-aħħar tal-2015, il-Bord kien ipproċessa u ddeċieda madwar 75% tal-petizzjonijiet kollha li rċieva meta kkomparat mas-70% li kien ipproċessa u ddeċieda fl-2014. Devoluzzjoni ta' proprjetà pubblika lill-Kunsilli Lokali Matul l-2015 id-DLG kompla jevalwa r-rikjesti li jirċievi għad-devoluzzjoni ta' siti pubbliċi lill- Kunsilli Lokali, partikolarment fid-dawl tal-qagħda finanzjarja tagħhom, u jipproċessa kull talba lill-GPD ghall-evalwazzjoni tagħhom. Intant, wara s-suċċess miksub bis-sistema elettronika tal-petizzjonijiet, id-DLG qed jippjana li matul l-2016 jibni sistema elettronika ġdida biex tintuża mill-Kunsilli Lokali li tippermettilhom jissottomettu t-talbiet tagħhom għad-devoluzzjoni ta' siti u proprjetà pubblika. Tali sistema għandha tiffaċilita l-link bejn id-Dipartiment u l-Kunsilli Lokali waqt li tiffaċilità wkoll il-proċess intern. Hu maħsub li s-sistema l-ewwel tkun introdotta abbażi ta' posta elettronika matul l- ewwel nofs tal-2016. Jekk tkun finanzjarjament vijabbli tinbena sistema elettronika apposta ta' dan it-tip. Delegazzjonijiet ta' funzjonijiet lill-Kunsilli Lokali Matul l-2015 ma kienx hemm xi funzjonijiet partikolarli li kienu devoluti lill-Kunsilli Lokali. Madankollu, wara l-iffirmar tal-ftehim tad-devoluzzjoni tad-dawl tat-toroq bejn il-Kumitat Reġjonali ta' Għawdex u l-Enemalta, id-DLG ipprovda s-sostenn amministrattiv meħtieġ biex il-Kumitat Reġjonali ta' Għawdex ikun jista' jagħti l-aħjar servizz f'dan ir-rwol ġdid tiegħu. Uffiċjali tad-DLG kienu anke trasferiti mar-Reġjun biex id-DLG ikun jista' jamministra dan ir- rwol ġdid. Dan kollu huwa parti minn proġett kofinanzjat mill-Unjoni Ewropea permezz tal- ERDF. Dan il-proġett ser jibdel il-bozoz tad-dawl ta' Għawdex għal LED, liema proġett hu mmexxi mill-Ministeru tal-Enerġija u s-Saħħa. Is-Sistema tal-Infurzar Lokali (LES) It-twaqqif tal-aġenzija ġdida il-Local Enforcement System Agency (LESA) illum turi li kienet l- aħjar deċiżjoni li ttieħdet fir-rigward tal-infurzar lokali. B'sistema ċentralizzata wasalna biex ikollna kordinazzjoni akbar u aħjar fil-proviżjoni tas-servizzi tal-infurzar lokali lill-Kunsilli Lokali u lill-Kumitati Reġjonali. Tali deċiżjoni serrħet ukoll lill-Kumitati Reġjonali li neħħiet minn fuqhom is-sistema biex b'hekk ikunu jistgħu jiffukaw aktar fuq is-servizz liċ-ċittadin. Intant it-transizzjoni tal-Bord tal-Petizzjonijiet lura f'Malta minn Għawdex, fid-dawl tal- aġenzija l-ġdida LESA, u kif ukoll il-konsolidazzjoni tas-sistema online tal-petizzjonijiet, ilkoll wasslu biex il-proċess ikun faċilitat u jwassal għal deċiżjonijiet aktar fil-ħin. Kumitati Reġjonali Għall-ewwel darba l-Kumitati Reġjonali ngħataw allokazzjoni finanzjarja diretta li tammonat għal €54,425. Wara r-riforma fis-sistema tal-infurzar lokali, din il-funzjoni għaddiet għand mingħand il- Kumitati Reġjonali għal għand l-aġenzija LESA. Intant hemm il-ħsieb li aktar funzjonijiet jgħaddu f'idejn il-Kumitati Reġjonali fosthom id-devoluzzjoni tal-bqija tad-dawl tat-toroq. Bl- istess mod hemm il-ħsieb li nsostnu lill-Kumitati Reġjonali fil-provizjoni ta' servizzi kollettivi f'isem il-Kunsilli Lokali tagħhom. Monitoring Unit Matul is-sena 2015 il-Monitoring Unit ħadet ħsieb diversi każijiet u allegazzjonijiet irrapportati minn individwi jew membri tal-Kunsilli Lokali li l-Kunsilli Lokali jkunu qed jiksru l-liġi. Isir monitoraġġ regolari fuq l-iskedi ta' pagamenti, rapporti finanzjarji, minuti tal-laqgħat tal- Kunsilli Lokali u dokumenti relatati oħra u jaraw li dawn id-dokumenti huma mtellgħa fuq is- sit www.lc.gov.mt kif ukoll jaraw li dan is-sit huwa dejjem aġġornat bl-informazzjoni kollha relatata. Attenzjoni partikulari kienet qed tingħata sabiex il-Unit jikkonferma li l-Kunsilli Lokali kollha jkunu qed iħarsu u jimxu skont l-Att dwar il-Kunsilli Lokali, Regolamenti u Proċeduri kif ukoll struzzjonijiet jew direttivi maħruġa mid-Dipartiment permezz ta' memos. Jiġi wkoll iċċekkjat li l-Kunsilli Lokali jibagħtu r-rapporti fil-ħin. Dan il-Unit jieħu ħsieb li jimmonitorja lill-Kunsilli Lokali kollha mil-lat kollu finanzjarju u jara li l- allokazzjoni finanzjarja li ġejja minn fondi pubbliċi li l-Gvern Ċentrali jagħti lill-Kunsilli Lokali tkun qed tintefaq b'mod effettiv u skont il-liġi. Matul is-sena 2015, il-Monitoring Unit ħa ħsieb 700 każ. F'dawk il-każijiet fejn instab li kien hemm xi irregolaritajiet u gew ivverifikati, il-Kunsilli Lokali konċernati ġew mitluba li jirregolariżżaw il-pożizzjoni tagħhom. Il-Customer Care Unit li tieħu ħsieb l-ilmenti li jikkonċernaw lill-Kunsilli Lokali hija wkoll parti mil-Monitoring Unit. Is-sezzjoni tal-IT fi ħdan id-Dipartiment għall-Gvern Lokali, immexxija mis-Senior Monitoring Officer tagħmel ukoll parti mill-Monitoring Unit. Din is-Sezzjoni toffri sapport u għajnuna għal dawk il-Kunsilli Lokali li jkollhom diffikultajiet biex jamministraw il-website tal-Kunsilli Lokali www.lc.gov.mt. Din is-sezzjoni hija wkoll responsabbli għal proġetti kollha tad-Dipartiment relatati mat-teknoloġija, tagħti sapport lill-istaff tal-istess Dipartiment fuq problemi jew diffikultajiet ta' IT, toffri għajnuna lill-Kunsilli Lokali kollha kif ukoll toħroġ direttivi u gwidi lill- Kunsilli Lokali marbuta mat-teknoloġija. Din is-sezzjoni hija wkoll responsabbli li tagħmel l- eRFSs (Requests for Service) kollha lill-MITA kemm tad-Dipartiment kif ukoll tal-Kunsilli Lokali. Riżorsi Umani u Amministrazzjoni Fl-2015 din il-unit kompliet tissorvelja proċessi ġodda ta' ħatriet ta' Segretarji Eżekuttivi fil- Kunsilli Lokali u Kumitati Reġjonali, ipproċessat ukoll ħatriet ta' Aġenti Segretarji Eżekuttivi fil-Kunsilli Lokali u Kumitati Reġjonali, kif ukoll approvat numru ta' impjiegi ġodda fil-Kunsilli Lokali u Kumitati Reġjonali, u dawn l-impjiegi huma parti mis-settur pubbliku. Lejn l-aħħar tas-sena 2015, ħarġet ukoll is-sejħa ġdida (il-ħames pool) għal Segretarji Eżekuttivi Prospettivi. Tnediet ukoll il-website ġdida tad-Dipartiment, www.dlg.gov.mt. Ġew ikkummissjonati żewġ rapporti ġodda, (wieħed għal Malta u l-ieħor għal Għawdex), dwar is-saħħa u siġurtà fuq il-post tax-xogħol għad-Dipartiment għall-Gvern Lokali, u se tiġi mħarrġa uffiċjal bħala Uffiċjal fuq is-Saħħa u s-Sigurtà fuq il-post tax-xogħol. Ir-Riżorsi Umani u Amminsitrazzjoni hija involuta fi: L-HR, pagi u leaves tad-Dipartiment għall-Gvern Lokali; L-HR tas-Segretarji Eżekuttivi tal-Kunsilli Lokali u Kumitati Reġjonali; L-HR tal-impjegati (settur pubbliku) tal-Kunsilli Lokali u Kumitati Reġjonali; www.dlg.gov.mt , l-amministrazzjoni tal-website; Materji ta' Data Protection u Freedom of Information; Materji Elettorali; Materji relatati mal-Att dwar Kunsilli Lokali, leġiżlazzjoni sussidjarja relatata, l-Att dwar l- Amministrazzjoni Pubblika, leġiżlazzjoni oħra, u l-PSMC; L-amministrazzjoni tad-Dipartiment għall-Gvern Lokali, inkluż ir-Registry, manutenzjoni tal- bini tad-Dipartiment, messaġġiera u xufiera; L-amministrazzjoni tal-proġett bil-private public partnership tar-resurfacing tat-toroq; Kull materja il-Geographical teknika relatata mal-ex-Field Services Branch, Information System (GIS), interpretazzjoni tal-konfini tal-lokalitajiet, kawżi fil-Qorti relatati, u l- proċess annwali ta' finanzjament lill-Kunsilli Lokali u Kumitati Amministrattivi. inkluż DIPARTIMENT TAL-ĠUSTIZZJA Twaqqif tad-Dipartiment tal-Ġustizzja: F'Ġunju 2015, bil-ħatra ta' Direttur (Ġustizzja) twaqqaf uffiċjalment għall-ewwel darba d- Dipartiment tal-Ġustizzja. Id-Direttorat-Ġenerali (Strateġija u Sapport) fi ħdan il-Ministeru kien strumentali biex twaqqaf dan id-Dipartiment kif ukoll sabiex xi uffiċjali tad-Direttorat jiġu trasferiti lejn dan id-dipartiment il-ġdid. Proġett tal-Fond Soċjali Ewropew – 'Two Training Workshops Marking the Newly Established Justice Department': Permezz ta' ittra datata s-6 ta' Ottubru 2015, id-Dipartiment tal-Ġustizzja rebaħ Fondi Soċjali Ewropej li bihom ġew imnedija primarjament żewġ attivitajiet ta' taħriġ. L-ewwel wieħed, fl-24 ta' Novembru, sar bi sħubija mal-Judicial Studies Committee u kien imfassal speċifikament għall-Ġudikatura u għall-bżonnijiet tagħhom biex ikunu jistgħu jaqdu dmirijiethom aħjar. Dan it-taħriġ jidher li ntlaqa' tajjeb mill-Ġudikatura b'attendenza ta' 35 minn 42 Ġudikant. Ġew elenkati diffikultajiet li jiltaqgħu magħhom il-Membri tal-Ġudikatura fil-qadi ta' dmirijiethom inkluż ix-xewqa tagħhom li jkollhom aktar riżorsi, bħal iktar kotba fil- librerija tagħhom. Bil-fondi li kien għad fadal u wara l-approvazzjonijiet neċessarji, inxtraw kotba għal-librerija tal-Ġudikatura. It-tieni attività saret bi strateġija biex ikun jista' jitfassal qafas sewwa biex id-Dipartiment tal- Ġustizzja, li għadu kif ġie mwaqqaf biss is-sena l-oħra, fil-parametri tar-riforma nazzjonali tal- Ġustizzja jkun jista' jiffunzjona bl-aħjar mod u dan id f'id mad-Direttorat Ġenerali (Strateġija u Sapport). Din l-attività saret nhar l-1 ta' Diċembru f'forma ta' workshop immexxi minn espert magħżul għall-għanijiet imsemmija. Analiżi tat-Tabella tal-Istatistika tal-Ġustizzja: Analiżi tat-Tabella tal-Istatistika tal-Ġustizzja fejn ġew indirizzati lakuni fis-sistema u proċessi biex jitjiebu l-kwalità u l-effiċjenza fl-oqsma tal-ġustizzja kemm meta wieħed iqabbel l- istatistika ma' dik ta' snin preċedenti f'Malta stess u kif ukoll meta wieħed iqabbel l-istatistika ma' dik ta' pajjiżi oħra fl-UE. Ġie mniedi eżerċizzju sabiex tiġi analizzata l-istatistika skont il-parameteri intużati minn entitajiet internazzjonali bħall-Kummissjoni Ewropea u l-Kunsill tal-Ewropa. L-analizi ġiet imfassla fuq l-aħħar 5 snin, ikopru mill-2011 sal-2015, u li minnhom inħarġu xejriet f'dak li jirrigwarda l-kwalità u l-effiċjenza fl-oqsma tal-ġustizzja. Għal dan il-għan tul l-2015, il- Ministeru waqqaf 3 gruppi ta' ħidma b'wieħed minnhom jimmira direttament it-titjib fl- effiċjenza u l-kwalità fis-sistema ġudizzjarja. Il-ħidma ta' dan il-grupp fis-sena 2015 kienet iffokata fuq it-tijib fl-effiċjenza, u dan irriżulta mhux biss fi statistika iktar pożittiva għall-2015, iżda wkoll għal inizjattivi bħall-pubblikazzjoni tal-Clearance Rate u tad-dewmien tal-kawżi online. Twettqet ukoll ħidma sabiex fl-2016, kull ġudikant jibda jirċievi rapport kunfidenzjali dwar l- andament tal-istatistika fil-qrati li fihom j/tippresjedi bil-għan li tiġi pprovduta l-għodda u l- informazzjoni neċessarja lill-ġudikanti sabiex huma stess ikunu parteċipi fit-titjib tal-effiċjenza tal-qrati. Tħejjew ukoll diversi rapporti dwar l-andament ta' qrati partikolari, u abbażi tal- analiżi tal-istatistika setgħu jiġu offruti suġġerimenti ta' kif tista' titjieb l-effiċjenza fihom. Relatat ma' dan ix-xogħol, saret ukoll riċerka dwar l-andamanet ta' Malta f'miżuri mkejla mill- Bank Dinji. Xogħol ieħor li twettaq tul l-2015 kien il-ġbir ta' informazzjoni mistennija mill-Kummissjoni Ewropea u l-Kunsill tal-Ewropa invista tal-effiċjenza u l-kwalità fis-sistema ġudizzjarja. Aġenzija għall-Għajnuna Legali: F'Settembru 2015 ġie ngaġġat il-Maniġer fl-Aġenzija għall-Għajnuna Legali sabiex, flimkien taħt id-direzzjoni tal-Avukat tal-Għajnuna Legali li jaġixxi bħala Uffiċjal Eżekuttiv Ewlieni tal- Aġenzija, tibda tiffunżjona l-ħidma operattiva tal-Aġenzija bl-għan ta' ġustizzja aħjar lil dawk il-persuni li m'għandhomx mezzi biżżejjed għal servizz legali. L-Aġenzija hija parti mis- Settur Pubbliku fi ħdan il-Ministeru tal-Ġustizzja, Kultura u Gvern Lokali u taqa' taħt id- Dipartiment tal-Ġustizzja. Sal-aħħar tas-sena 2015 l-operat tal-Aġenzija tal-Għajnuna Legali beda jiffunzjona u saret it-tħejjija sabiex fix-xhur ta' wara l-uffiċċju tal-Avukat tal-Għajnuna Legali jibda jiffunzjona mill-bini li jinsab f'Chateau de la Ville, Triq l-Arċisqof, il-Belt Valletta. L-Aġenzija bdiet tieħu ħsieb tħejji sabiex jinħarġu l-pagamenti li jsiru lill-avukati u prokuraturi legali kull kwart tas- sena u ġew aġġornati l-listi tal-istess. Bdiet, ukoll, tilqa' l-ilmenti tal-publiku sabiex jiġi mistħarreġ kif jistgħu jiġu indirizzati sabiex il-klijenti tas-servizz jingħatalhom servizz aħjar. DIRETTORAT TAL-IMPLIMENTAZZJONI TAL-PROGRAMMI U L-IŻVILUPPAR TAL- taħt fi stadju tal-aħħar għadhom ta' EEA/Norveġja. Is-sena 2015 tat bidu għall-funzjonijiet tad-Direttorat tal-Implimentazzjoni tal-Programmi u l- Izviluppar tal-Politika. Intlaqgħu sitt proġetti European Regional Development Fund (ERDF) taħt 'Prioirty Axis 2' fil-Programm Operazzjonali 1, filwaqt li kien hemm tliet proġetti ta' ESF (European Social Fund) fil-Programm Operazzjonali 2. 'Priority Axis 3 & 4' Eventwalment, żdiedu tliet proġetti oħra tal-ESF hekk kif dawn ġew programmati fis-sena 2015. Il-benefiċjarji ta' dawn il-proġetti kienu: id-Dipartiment tar-Restawr, id-Dipartiment tal- Ġustizzja, id-Dipartiment tal-Kunsilli Lokali, numru ta' Kunsilli Lokali differenti, Heritage Malta u t-Teatru Manoel. Barra minn hekk, dan id-direttorat kellu żewġ proġetti oħra li huma ikkofinanzjati mill-iskemi ta' implimentazzjoni u l-benefiċjarji ta' dawn il-proġetti huma Heritage Malta u d-Dipartiment tal- Kunsilli Lokali. Il-funzjoni ewlenija tad-Direttorat huwa li jiżgura l-proċess sikur ta' pagamenti relatati mal- proġetti kkofinanzjati mill-Kummisjoni Ewropea u l-pajjiżi sħab tagħha. Is-sena 2015 kienet waħda kruċjali għal dan id-Direttorat peress li l-programm ta' Fondi Ewropej 2007-2013 għalqu propju fl-aħħar ta' Diċembru. Kien għalhekk li d-Direttorat ħadem bi sħiħ sabiex il- proġetti jiġu implimentati fil-ħin u skont il-kuntratti relevanti tagħhom biex ma jintilfux Fondi Ewropej. Id-Direttorat ukoll ikkordina ammont ta' laqgħat formali u informali mal-Project Leaders sabiex insegwu b'mod viċin l-implimentazzjoni tal-proġetti tagħhom. Dawn il-laqgħat kienu t'importanza primarja peress li l-programm 2007-2013 kien qiegħed jersaq lejn it- tmiem tiegħu. Apparti li dawn il-laqgħat kienu qed isservu bħala mezz ta' monitoraġġ, servew ukoll sabiex niddiskutu u eventwalment insolvu xi forom ta' diffikultajiet ta' matul l-istadju t'implimentazzjoni. Barra minn hekk, biex jiżgura li l-pagamenti kollha jkunu pproċessati qabel l-iskadenza tal- programm, id-Direttorat ikkollabora, fuq bażi kontinwa, ma' numru ta' partijiet interessati dispensabbli fosthom dipartimenti u entitajiet internali fi ħdan il-Ministeru, id-dipartiment tat- Teżor, il-Managing Authority u d-dipartiment tal-Kuntratti. Id-Direttorat ukoll serva ta pont bejn dawn l-imsemmija u indirizza mistoqsijiet u d-diffikultajiet tagħhom fejn seta'. Tajjeb ta' min isemmi wkoll illi id-direttorat ukoll ivverifka u eventwalment iċċertifika il-Project Progress Reports abbinati ma' kull proġett li jsiru darbtejn fis-sena. Fis-sena 2015, id-Dipartiment ivverifika u ċċertifika pagamenti li ammontaw għal total ta' madwar €18.2 miljun ewro, li eventwalment ingħaddew lit-Teżor għal ħlas. amount kien dak ta' €14,380,639, fejn l-għotjiet Ewropej ta 85% irriżultaw fi €12,223,390. Minn dan l-ammont tal-aħħar, €11,881,449 ġew żburżati f'proġetti ta' ERDF li jinkludu ERDF245 (Forti St Anġlu), ERDF 032 (It-tempji tal-Ġgantija u ta' Ħal-Tarxien u l-Katakombi ta' San Pawl), ERDF 039 (Restawr tal-Fortifikazzjonijiet fil-Belt Valletta, Vittoriosa, Mdina u ċ-Ċittadella), ERDF 401 (Riġenerazzjoni ta' Villa Francia), ERDF 249 (Xogħlijiet fi Pjazza Indipendenza u t-toroq tal-madwar ġewwa r-Rabat Għawdex) u ERDF 226 (Riġenerazzjoni tal-Ġonna Peacock fil-Belt Valletta). issottometta għaxar applikazzjonijiet għall-proġetti biex Il-proġetti tal-ESF, li primarjament iffukaw fuq taħriġ irriżulta fi żburżar ta €341,941 ta' fondi Ewropej, bil-benefiċjarji jkunu d-Dipartiment tal-Kunsilli Lokali bil-proġett ESF 4.181, id- Dipartiment tar-Restawr bil-proġett ESF 4.164, id-Dipartiment tal-Ġustizzja bil-proġett ESF 4.246 u ESF 4.256, it-Teatru Manoel b'ESF 4.258, u l-Kunsill Lokali ta' Raħal Ġdid b'ESF 3.110. Il-Kunsill Lokali ta' Ħal Kirkop bil-proġett ESF 3.54 kellu wkoll xi pagamenti ta' rimborz, fi stadju ta' meta l-proġett kien diġà ġie implimentat, li eventwalment ġew mitluba bis-sapport u l-kollaborazzjoni ta' dan id-dipartiment ukoll. Il-Ministeru wkoll jitwettqu b'konfinanjament Ewropew taħt il-programm 2014-2020. Id-direttorat żamm laqgħat kull xahar mal-Project Leaders biex jiġi żgurat li l-applikazzjonijiet jiġu kompluti fil-ħin u kif suppost. Kien ukoll ta' opportunità f'dawn il laqgħat li nistabbilixxu relazzjonijiet ġodda u tajbin mad-dipartimenti u Project Leaders konċernati. Presidenza tal-Kunsill tal-Unjoni Ewropea li se jkollha Malta fis-sena 2017: Id-Direttorat kompla jsegwi u jikkordina l-politika ta' Malta fil-politika Ewropea fl-oqsma tal- kultura u l-ġustizzja. Dan sar ukoll f'diversi aspetti u bi preparament għall-Presidenza tal- Kunsill tal-Unjoni Ewropea li se jkollha Malta fis-sena 2017. L-ippjanar sar f'diversi aspetti, fosthom, preparamenti fuq laqgħat li se jsiru Malta, laqgħat li se jsiru Brussell u pajjiżi oħra, id-diskussjonijiet li se jkun hemm fil-Kunsill tal-Unjoni Ewropea, il-baġit meħtieġ. Saru diversi kuntatti u laqgħat inkluż mal-pajjiżi li se jkollhom il-Presidenza qabilna u warajna. Din is-sena ħa jkomplu jsiru iktar preparamenti u kuntatti meħtiega. UNIT TAL-IMMANIĠĠJAR TAL-INFORMATIKA Introduzzjoni Il-Unit tal-Immaniġġjar ta' l-Informatika (IMU) huwa s-sors ewlieni fi ħdan il-Ministeru tal- Ġustizzja, Kultura u Gvern Lokali (MJCL) li jimmaniġġja l-iżvilupp fil-qasam kollu tal- informatika u l-kommunikazzjoni. L-Uffiċjal Ewlieni (CIO) tal-IMU hija l-kap tal-Unit li għandha l-inkarigu li tara li jiġu implimentati l-għanijiet tal-Ministeru fil-komunikazzjoni u l-informatika. Għandha wkoll ir-responsabilità li tara li titwettaq il-viżjoni skont l-Istrateġija Nazzjonali tal- Gvern fl-ICT fil-waqt li timxi fuq l-aħjar prattiċi sabiex titħares il-governanza fil-proċessi skont il-'GMTICT Policies' maħruġa mill-Gvern. Funzjoni ewlenija oħra hija dik tat-tfassil tal-pjan tal-ICT li fuqu mbagħad jiġi ppreparat il- baġit finanzjarju li jintbagħat għall-iskrutinju tal-MITA f'Mejju qabel jgħaddi finalment għand il- Ministeru tal-Finanzi. Proviżjoni ta' Servizzi L-IMU tipprovdi żewġ tipi ta' servizzi; dawk li huma Core u dawk ta' Support fejn l-Uffiċċju tas-CIO għandu l-MITA bħala s-sieħba prinċipali tal-Gvern fl-għoti ta' dawn is-servizzi permezz ta' kuntratti annwali. Iż-żewġ servizzi isostnu l-esiġenzi tal-Ministeru sabiex b'hekk il-pjan tal-Ministeru jista' jiġi mwettaq f'ambitu ta' kuntabilità, responsabilità u kemm jista' jkun fil-ħin. Dawn is-servizzi jkopru l-'VPN Client Service', servizz ta' mailbox addizzjonali, servizz ta' diversi pakketti ta' 'Internet Bandwidth', servizz ta' 'Office Automation' u hosting. L-IMU għandu wkoll kuntratt ta' sapport mal-MITA għall-manutenzjoni u sapport fuq kompjuters għall-impjegati. Għas-sena 2015 l-IMU tella' 1865 ERFSs fuq is-sistema tal-MITA. Dan minbarra dawk is-servizzi extra li l-IMU tipprovdi kuljum li ma jiġux provduti mill-MITA. Ix-xiri ta' kompjuters mill-IMU jimxi mal-linji gwida li joħorġu mid-'Desktop GMICT Policies' għaldaqstant ix-xiri tal-kompjuters isir mill-MITA permezz tal-'Pubic Procurement Policy'. F'każijiet fejn l-IMU ikollha bżonn ta' apparat elettroniku li ma tipprovdix il-MITA jintalbu l- estenzjonijiet meħtieġa. Sabiex tinżamm il-governanza u kontabilità l-IMU għandu wkoll inventarju intern tiegħu li jinżamm aġġornat kontinwament. Peress li kienet l-ewwel leġiżlatura li l-Ministeru tal-Ġustizzja għandha IMU speċifiku għalih, is-CIO waqfet focal points approvati mid-dipartimenti u l-entitajiet fi ħdan il-Ministeru sabiex jittellgħu it-talbiet għas-servizzi. B'hekk ikun issimplifikat il-proċess għall-approvazzjoni u jkun hemm aktar effiċjenza u kontabilità fl-għoti tas-servizzi. Xogħlijiet Ewlenin fuq Sistemi Mwettqa Matul l-2015 Siti elettroniċi għall-Ministeru Il-Portal tal-Ministeru, li jieħu ħsiebu l-IMU, baqa' jżid fih paġni eletroniċi ġodda fejn jiġi provdut informazzjoni addizzjonali bħat-twaqqif ta' notifiki dwar il-vakanzi ta' xogħol, ta' tenders, stqarrijiet għall-istampa u l-informazzjoni addizzjonali mitluba mid-dipartimenti biex tittella' fuq is-sit sabiex b'hekk iċ-ċittadin ikun aktar aġġornat. Siti ġodda mibnija matul 2015 Twaqqfu wkoll siti ġodda għad-Dipartiment tar-Restawr u għaċ-Ċentru Malti għall- Medjazzjoni bix-'SharePoint' fejn ġew iffrankati l-flus peress li nbnew mill-IMU. Inbeda wkoll xogħol ta' tibdil fuq is-sit elettroniku tal-Liġijiet ta' Malta (www.justiceservices.gov.mt), li tipprovdi informazzjoni dwar is-servizzi tal-Qorti u l-Liġijiet ta' Malta. Inbena konnessjoni mal- 'web service' tas-sit tal-Liġijiet Ewropej (EU Law) kif ukoll xogħol biex isir titjib fuq is-search engine u SEO. Sar xogħol fuq id-disinn sabiex tingħata dehra estetika aktar moderna. Dan ix-xogħol għadu għaddej u għandu jitlesta fl-ewwel xhur tas-sena 2016. Is-sit tal-ġudikatura (http://www.judiciarymalta.gov.mt/) ġie mibni mill-ġdid minħabba li t- teknoloġija kienet antika u mhux sa tibqa' tiġi ssaportjata mill-Microsoft u l-MITA. Sit ieħor ġdid huwa dak tad-Dipartiment tal-Gvern Lokali li kellu jerġa' jinbena għall-istess raġuni. Dan is-sit ġie mibni mill-IMU flimkien ma' studenti tal-iskema 'Student Placement Programme'. Inkluż fit-tibdil f'dan is-sit kien hemm il-klassifikazzjoni ta' memos sena b'sena u bye laws li saru mill-istess studenti. Dawn ix-xogħlijet saru kollha mill-IMU sabiex b'hekk ġew iffrankati fondi mill-baġit. Proposti għal siti ġodda għall-Kultura L-Arts Council Malta u entitajiet oħra tal-Kultura flimkien mas-CIO qed jaħdmu fuq xogħol ta' riċerka u analiżi fuq proposta għal pjattaforma nazzjonali ġdida bil-ħsieb li jiġi rriklamat ix-xiri ta' biljetti onlajn għall-avvenimenti kulturali madwar Malta. Is-sistema hija maħsuba wkoll sabiex tinkorpora l-bini ta' sistema ġdida oħra għall-amministrazjoni tal-entitajiet tal-kultura biex ikun hemm koordinazzjoni u kollaborazzjoni aħjar bejniethom. Din il-pjattaforma nazzjonali se tippromwovi s-simpliċità u telimina l-burokrazija f'dan il-qasam għaliex b'sit wieħed iċ-ċittadin jew turist se jkun jista' jara ta' l-avvenimenti kollha li qed isiru ġo Malta u jkun imħajjar aktar jattendi għalihom. Hu mistenni li l-bejgħ ta' biljetti se jiżdied kemm lokalment kif ukoll internazzjonalment u aktar minn hekk dan is-sit se jservi wkoll ta' promozzjoni turistiku għal Malta. Ix-xogħol fuq dan proġett għadu għaddej u se jibqa' sejjer matul 2016. Is-sistemi elettroniċi tal-Qorti Il-proċess fis-sistemi elettroniċi tal-Qorti kompla bir-ritmu tiegħu sabiex iċ-ċittadin ikun moqdi aħjar fil-qasam tal-ġustizzja. Mill-fondi tas-Service Contract tal-IMU in kollaborazzjoni mal- MITA tkomplew xogħlijiet fuq is-sistema eżistenti, LECAM, li huma immirati għas- simplifikazzjoni tal-proċessi fil-Qrati. Ix-xogħlijiet huma: Il-module tal-kawżi ċivili għall-użu tal-avukati reġistrati li ġiet implimentata f'Marzu u li tagħti l-fakultà lill-professjoni legali biex ifittxu u jniżżlu dettalji dwar seduti, verbali u anke dokumenti b'format diġitali abbinati mal-kawża. L-avukati issa għandhom aċċess biex jaraw dettalji ta' atti, mandati u kawżi ċivili mill-kumdità tal-uffiċċju. F'Diċembru ġiet implementata l-parti fejn il-professjonisti legali jistgħu jaraw rapporti dwar in-notifiki kollha abbinati ma' kawżi li jkunu ntbagħtu permezz ta' SMS u anke b'email flimkien mad-dokumenti mehmuża. Ġiet implimentata l-parti (My Acts) li tagħti aċċess liċ-ċittadin permezz tal-eID biex ikun jista' jara d-dettalji relatati ma' Atti reġistrati f'ismu, bħal pereżempju jekk l-parti l- oħra ġietx notifikata jew le. Il-front-end tal-parti court services (www.justiceservices.gov.mt/courtservices) inbniet mill-ġdid sabiex titla' iktar malajr u tkun aċċessibbli minn fuq smartphones u tablets. Dan ix-xogħol inbeda fl-2015 u huwa maħsub li jibqa' għaddej sa Frar 2016. Is-sistema 'e-Fees' tirrigwarda ħlas ta' taxxi u spejjeż dovuti lir-Reġistru tal-Qorti kif ukoll spejjeż dovuti lill-Avukati/Prokuraturi Legali li jkunu taw is-servizz tagħhom lill- partijiet fil-kawża. Is-sistema hija maqsuma f'żewġ partijiet; parti interna li tintuża mill-impjegati tal-Qorti u l-parti pubblika li ser tintuża mill-partijiet tal-kawża biex jiċċekkjaw l-ispejjeż u anke jħallsu onlajn. i) Parti interna: ix-xogħol tlesta fl-2015 u se jiġi implimentat fl-ewwel ġimgħa ta' Jannar 2016. Din is-sistema ġdida tissostitwixxi l-funzjonijiet 'Taxation' u 'Revenue' tal-programm Cortex. Żdiedu wkoll funzjonijiet fejn b'mod awtomatiku jinħadmu l-ispejjeż tal-kawżi. Ġiet ittestjata estensivament u sar taħriġ lill-users tal-Qorti qabel ma ġiet imnedija. Parti mix-xogħol kien jinkludi t-trasferiment tal- informazzjoni mis-sistema tal-Cortex għal fuq l-eFees. ii) Parti pubblika: Ħafna mix-xogħol tal-parti pubblika tlesta fl-2015. Qed jingħata ċans lill-users tal-Qorti sabiex jidraw is-sistema interna qabel ma tiġi mnedija l- parti esterna li se tintuża miċ-ċittadin. Statistika: l-istatistika disponibbli onlajn dwar il-qorti ċivili ġiet aġġornata biex tinkludi żewġ statistiċi ġodda li huma l-clearance rate (rata li jinqatgħu każijiet iktar milli jidħlu) u d-disposition time (il-ġranet li kawża ddum sabiex tinqata'). Entitajiet Ġodda Matul din is-sena ġew imwaqqfa entitajiet ġodda u dan ġab miegħu żieda konsiderevoli ta' xogħlijiet ta' network, xiri ta' kompjuters, għoti ta' servizzi u talbiet għal aċċessi ta' informazzjoni . Dawn l-entitajiet kienu ZfinMalta, Tejatru Rjal u LESA. Instalazzjoni u Estensjoni ta' Networks Ġodda Is-Segretarju Parlamentari tal-Kunsilli Lokali kellu bżonn ta' estenzjoni tan-network fil-binja l- ġdida f'Casa Gaspe, 230, Triq ir-Repubblika fejn l-IMU tat servizzi ta' supervizzjoni fuq ix- xogħlijiet. Matul il-bidu tas-sena fil-binja, Chateau de la Ville kellu bżonn li jiġu ospitati aktar uffiċjali milli kien maħsub allura d-disinn tan-network fil-kuntratt ta' qabel kellu jiġi estiż. L- IMU kienet involuta fid-disinn ta' din l-estenzjoni pero supervizzjoni mill-IMU fuq ix-xogħol ma sarx għall-fatt li l-IMU ġiet involuta biss wara li n-network kien komplut. Saret ukoll estenzjoni fil-binja tal-Ministeru fi Triq it-Teatru l-Qadim fejn l-IMU ta s-servizzi tiegħu fuq id-disinn u supervizjoni tan-network. B'mod partikolari t-twaqqif tal-Local Enforcement System Agency (LESA) involva bini ta' network ġdid mal-binja kollha fi Gwardamanġja, xiri ġdid ta' apparat elettronku għas-server u kompjuters. L-IMU kellu impenn sħiħ sabiex inkollaborazzjoni mal-MITA jiġu komunikati s- sistema ta' kumpanija privata LOQUS mas-servizzi tal-LESA. L-aġenzija bdiet tiffunzjona mad-data prevista filwaqt li ġew iffrankati eluf ta' flus minn fondi tal-gvern. Strateġija dwar l-Ispazji għad-Data Ġew mixtrija Network Attached Storage (NAS) għad-Direttorat tar-Restawr sabiex tinġabar f'post wieħed l-informazzjoni li tappartjeni lid-dipartimenti fejn terabytes ta' data li qabel kienet imferxa għand ħafna uffiċjali u periti individwali ġiet miġbura. Din il-problema, li kienet ilha snin tinħass, kienet qiegħda tippreżenta diffikultà biex tinqasam id-data bejn il-kollegi fid- Direttorat. Din l-istrateġija barra l-effiċjenza fit-tqassim tad-data ġew frankati flus mill-fondi tal-Ministeru. NAS oħrajn ġew mixtrija għall-Uffiċċju tal-Avukat Ġenerali u tan-Nutar Ewlieni tal-Gvern li kellhom l-istess eżigenzi. Taħriġ u parteċipazzjoni mportanti It-taħriġ fl-Informatika huwa kruċjali speċjalment minħabba t-tibdil mgħaġġel f'dan s-settur. Kull membru tal-istaff intbagħat għal taħriġ preliminarju fuq ix-SharePoint għand il-MITA. Uffiċjali ntbagħtu għal taħriġ fuq ir-regoli u l-proċedura tax-xiri, għal taħriġ fuq il-'Green Public Procurement' imniedi mill-Ministeru tal-MSDEC u fuq Microsoft Excel is-CDRT. Is-CIO organizzat taħriġ ta' grupp fejn magħha issieħbu Uffiċjali minn żewġ Ministeri oħra li involva taħriġ fuq SharePoint 2013 fiċ-Ċentru 'LearningTree' f'Londra fejn ġew użati fondi mill-ESF 4.1. Bħala frott ta' dan it-taħriġ ħames studenti tal-iskema SPS tal-MITA, li ngħaqdu fl-IMU għal-ġimgħat tas-sajf, ġie mgħoddi lilhom ukoll dan it-tagħrif miġbur mill-kors f'Londra. Bħala riżultat ġew mibnija żewġ sistemi fuq it-testing environment tax-SharePoint 2013 tal-MITA. Dawn kienu 'Document Management System' u 'Billing System' għal AG li se jerġgħu jinbnew fuq il-LIVE environment mill-ġdid fis-sena 2016. Żewġ studenti ġew imħarrġa mis- CIO fuq il-bini ta' databases permezz tal-Microsoft Access u d-dashboard li mbagħad sarrfu l-ħidma tagħhom f'bini ta' żewġ databases għad-Dipartiment tar-Restawr. Is-CIO ġiet mitluba tattendi t-'Task Force Workshop' fejn ġie diskuss l-implimentazzjoni tal- 'European Legislation Identifier' (ELI) fil-Liġijiet tal-pajjiżi membri fl-EU. Wara din l- partiċipazzjoni s-CIO għamlet talba, li ġiet aċċettata, sabiex Malta tingħata għajnuna f'dan ir- rigward. L-għajnuna kkonsistiet f'kunsulenzi ffinanzjati mill-Action 1.21 ISA Programme tal- 'Publications Office' tal-EU. F'Marzu ġiet l-ewwel konsulenza li għamlet studju fuq is-sistema leġiżlattiva Maltija li tirrigwardja l-klassifikazzjoni tad-dokumenti elettroniċi leġiżlattivi ta' Malta u s-sistema elettronika preżenti. F'Diċembru ntbagħet it-tieni konsulenza fejn ingħatat informazzjoni f'seminar għall-uffiċjali tal-Ministeru dwar il-benefiċċji tal-'Linked Open Data'. Ġew mogħtija wkoll pariri teknoloġiċi dwar is-sistema elettronika ġdida tal-Liġijiet ta' Malta mibnija fuq l-ELI. Applikazzjoni għal Fondi tal-UE għal Sistemi Ġodda Fl-aħħar xhur tal-2015 saru proposti għas-sistema 'Cost Benefit Analysis' bil-ħsieb li napplikaw għall-fondi tal-EU taħt l-iskema ERDF OP II inkollaborazzjoni mal-MITA. Qegħdin jiġu proposti tliet sistemi li huma 'Laws of Malta – ELI', 'Notarial Archives Categorization' u 'Courts Electronic Services'. Ix-xogħol fuq l-applikazzjoni ta' dawn is-sistemi għadu għaddej u se jibqa' sejjer sabiex jiġu ippreżentati f'April 2016.